Aristotel o socijalnim dužnostima 


Aristotelov sveobuhvatni filozofski genij podao nam je i fi- 
lozofiju socijalnih dužnosti. Istina, nije nijednomu svome djelu 
dao ovog naslova. Ali više od naslova govori stvar, U stvari mo- 
žemo pravom nazivati ovim lijepim imenom njegovu etiku. Mislim 
na njegovu posljednju etiku, koja se obično zove »Nikomahova 
etika«, jer je filozof ovo svoje djelo prikazao svome sinu Niko- 
mahu, da mu bude i draga uspomena i vodič na životnom putu, 
Kazao sam, da je Nikomahova etika bila posljednja etika. Već je 
naime prije osnutka Liceja ili svoje Peripatetičke škole bio na- 
pisao jednu etiku, koja se obično zove Eudemova etika.! Nikoma- 
hova je etika filozofija života, kakav treba da čovjek provodi ne 
samo sam za se, nego i u zajednici s drugima, Ona je dakle i filo- 
zofija društvenoga života, jer se obazire na čovjekove odnose pre- 
ma drugima. Ovo vrijedi za čitav njegov etički sistem, pa i za one 
njegove dijelove, u kojima ne spominje odnos između jednoga i 
drugoga. Zato promotrimo Aristotelovu etiku pod ovim vidikom, 
koje socijalne dužnosti slijede iz njegovih zasada, bilo da ih izri- 
čito izvodi ili spominje, bilo da ih sami možemo i moramo izvesti. 
Sjetimo se kod toga, što je bilo rečeno u članku »Fr. \W. Nietzsche« 
(Život 1940., str. 363—385), te pazimo na razliku! 

Najprije treba da dobijemo pregled poglavitih problema, 
o kojima Ar. raspravlja u svojoj etici. Temeljno je pitanje: Koje 
je čovjekovo najveće dobro i prema tome njegova posljednja svr- 
ha? Kako se ova može postići? Što je krepost, koja je nužna za 
blaženstvo, čovjekovo najveće dobro ? Što je sloboda volje, bez 
koje nema kreposti, koji je njezin predmet, i koje su njezine gra- 
nice, kako se ove mogu suziti, ili kako se sloboda može potpunoma 
u pojeđinom slučaju isključiti? Koje su pojedine kreposti, i koja 
je njihova priroda i sredina, a koje njihove pratilice mane, koje 
Se od nje udaljuju prema previše ili prema premalo? Koje su na- 
Vike ili raspoloženja slična krepostima ili manama, a da ipak ni- 
Jesu ni kreposti ni mane? Što treba držati o slastima i o bolovima? 

emu služi prijateljstvo, i kakvo može biti i treba da bude? U če- 
mu dakle stoji blaženstvo. Čujmo, kako rješava ove probleme. 


—_ 


* W. Jiger, Aristoteles, Berlin 1923., str. 237—270. 
? Ethic, Nic, 1, 2—3. 


PRVO POGLAVLJE: UVODNI PROBLEMI 


1. .VRHOVNO DOBRO i POSLJEDNJA ČOVJEKOVA SVRHA 


1. Aristotel ispituje najprije zadaću etike. Ona raspravlja 
o najboljoj, zato i posljednjoj svrsi našoj. Treba dakle odrediti, 
koja je ova svrha. Promatra razna mnijenja, prema kojima je naj- 
veće naše dobro i posljednja svrha našega života ili uživanje sla- 
sti ili časti ili bogatstvo ili krepost, Dokazuje, da nijedno od ovih 
mnijenja nije ispravno. Uživanje slasti ne može biti najveće naše 
dobro, jer je zajedničko i životinjama uživanje, Ali niti čast ne 
može biti nojveće naše dobro, jer čast nije u našoj vlasti, nego 
ovisi o volji drugih, koji nam je mogu uskratiti. Bogatstvo opet ne 
može biti ovo dobro, jer je samo sredstvo za postizavanje sreće. 
Ali niti krepost sama nije dovoljna, da nas učini potpunoma sret- 
nima, jer možemo uz nju biti puni nevolje, te nas nitko ne smatra 
sretnima. Niti Platonova nauka o najvišem dobru našega života 
nije ispravna.“ Kaže naime, da je ovo najviše dobro ideja. Aristotel 
ispričava se, što zabacuje nauku svoga prijatelja-učitelja; ali on 
drži, da mora nada sve tražiti i priznati istinu, osobito kao filozof, 
Nakon svestranog promatranja Platonove nauke dolazi do za- 
ključka:* »Makar i bilo neko jedno dobro, koje bi se izricalo za- 
jedno, ili nešto odijeljeno, što postoji samo po sebi, jasno je, da 
ne bi bilo predmet djelovanja niti sticanja ljudskoga; a sada traži 
se nešto takova«. Tj. naš je problem taj, kakav treba da bude naš 
život, i što treba da posjedujemo, da se pravom ili istinito zovemo 
sretnima? Ar, ne niječe, da postoji neko vrhovno dobro, odijeljeno 
od svih drugih stvari, dakle Bog. On ne poriče svoje teodiceje. Ali 
on nezna, kako bi se Bog mogao posjedovati, kakvim djelovanjem. 
Zato dalje istražuje, u čemu stoji naša sreća ili blaženstvo napro- 
sto ili potpuna sreća, Ona mora biti neko dobro, koje ne služi više 
za postizavanje nečega drugoga, nego su druga poradi njega. Ne 
želimo biti sretni, da možemo nešto drugo postići, nego obratno. 
Ne želimo biti sretni, da možemo uživati časti i slasti i bogatstvo, 
nego zato želimo uživati, da budemo sretni. Pa i krepostan život 
odabiremo zato, da budemo sretni, a ne obratno: ne odabiremo sre- 
tan život zato, da budemo kreposni. Sreća dakle ili blaženstvo 
mora biti neko savršeno dobro, jer je nesavršeno dobro poradi 
savršenoga*: »Očito je dakle sreća (ili blaženstvo) nešto savršeno 
i što je samo sebi dovoljno, budući da je svrha djelovanja«, Ali 
time još nijesmo dobili odgovor, u čemu stoji naša potpuna sreća, 
Ar, traži odgovor i na ovo pitanje (1, 6). 

2, Budući da samo čovjek može biti u pravom smislu sretan, 
a ne životinje niti biline niti kamenje, sreća mora da stoji u nekom 

dobru, kojega je samo čovjek sposoban, a ne ostala bića na svijetu. 
Ovo je razumna priroda čovjekova, Ali ona nije sama dovoljna, 
jer nije svatko sretan, premda ima svatko razumnu narav. Treba 
prema razumu i živjeti, i to ne samo katkada, nego stalno, a to 
znači krepostan život. Ovo može čovjek, i to samo čovjek, Ovo 
je ovisno o njegovoj volji, a ne o drugomu. Tako Ar. dolazi do za- 
ključka*: »Čovjekovo je djelo, kaošto je priznato, neki život, a ovaj 
je djelovanje duše, koje stoji u djelima prema razumu; a vrsnoga 
muža u tom, da ova djela vrši dobro i lijepo, svako prema tome, 
kako to zahtijeva dotična krepost. Ako li je tako, ljudsko je do- 
bro djelovanje duše prema kreposti, ili ako ovih ima više, prema 
najboljoj i najsavršenijoj, k tomu u savršenom životu. Jedna na- 
ime lasta ne čini proljeća, niti jeđan dan. Tako ne čini sretnim 
i blaženim jedan dan niti kratko vrijeme«. Ali takva života ne 
smijemo zamišljati, kao da je bez radosti. Budući da blažen čo- 
vjek ljubi krepost, zato s radošću radi prema kreposti. Iz toga 
Ar. zaključuje:' »Najbolje je dakle i najljepše i najslađe sreća 
(ili blaženstvo)«. Makar Ar. naglašavao, da je blaženstvo naše 
djelovanje, ipak ovoga ne zamišlja tako, te bi isključio, da je ono 
dar Božji: »Ako dakle ima i koji drugi dar, koji ljudima dolazi 
od bogova, onda možemo posve ispravno kazati, da je i sreća dar 
Božji, i to najviše od svih ljudskih stvari, jer je najbolje«. Što Ar, 
ovdje govori o bogovima, a ne o jednom Bogu, ovo je samo pri- 
lagođivanje običnomu načinu govora, a ne napuštanje uvjerenja, 
da ima samo jedan Prvi Nepokretni Pokretač. Tako i mi, govo- 
rimo o kretanju sunca, kaošto oni, koji misle, da se sunce kreće 
oko zemlje, premda znademo, da je obratno istina. Makar dakle 
Ar. priznao, da je sreća Božji dar, ipak otklanja mišljenje, da nam 
ona dolazi bez našega djelovanja, jer je sreća najveće i najljepše, 
a" »Najveće i najljepše pripisivati slučaju, odviše bi bila velika 
bezbrižnost«. Zato Ar. ostaje kod svoga prijašnjega zaključka, 
da je sreća (ili blaženstvo) ovisna o našem savršenom djelovanju, 
tj. o savršenoj kreposti ili krepostima, jer ih ima više, Iz svega 
Ovoga Ar. izvodi glavnu zadaću etike": »Budući da je sreća dje- 
lovanje duše prema savršenoj preposti, treba promatrati krepost; 
tako ćemo naime jamačno i sreću bolje upoznati«,,, Time Ar. napo- 
minje, da će opet ispitivati prirodu sreće ili blaženstva poslije 
rasprave o krepostima, i đa će onda jasnije i dublje pokazati, u 
čemu ona stoji. Ovo je svoje obećanje ispunio u posljednjoj knji- 
Zi ove Etike, 

Prema Ar, ovo je vrhovno dobro za svakoga isto. Nitko dakle 
ne smije drugoga upotrebljavati neovisno o njegovoj sreći ili tako, 
e 

da je onemogući, Ovo je femeljna socijalna dužnost. Istotako je 
temeljna socijalna dužnost: neka nitko drugoga ne odvraća od 
kreposti. 

3. Prije nego pristupi raspravi o naravi kreposti, polaže te- 
melj, bez kojega ova ne bi mogla biti jasna. Ovaj je temelj pozna- 
vanje naše duše: njezine prirode, njezinih dijelova i načina djelo- 
vanja. Primjećuje, da je o tim pitanjima govorio već u eksoterij- 
skim spisima, i da se treba ovima služiti. Ipak i sada daje neki 
pregled poglavitih teza iz svoje psihologije." Jedna je duša, ali 
u njoj se razlikuju dva dijela, razumni i nerazumni dio. Nerazumni 
se dio opet sastoji od dva dijela: vegetativnoga i senzitivnoga. Ali 
Ar, nas upozorava, da ne treba zamišljati razlike između dijelova 
duše poput dijelova našega tijela, koji se mogu odijeliti jedan od 
drugoga. Od ova dva dijela nerazumne duše jedan nikako ne uče- 
stvuje u razumu, jer mu razum ništa ne može zapovijedati, naime 
vegetativni dio; a senzitivni dio donekle učestvuje, ukoliko razum 
može nekako njime upravljati. Treba dakle razlikovati dva ra- 
zumna dijela:“ »Biti će dvoje, što ima razum: jedno u pravom 
smislu i u sebi samom; drugo kaošto ono, što sluša oca«. 


4. Na temelju ove razlike dijele se i kreposti na dvije grupe:" 
»Razlikuje se i krepost prema ovoj razlici, Kažemo naime za jedne, 
od njih, da su dianoetičke (tj, umske), a za druge, da su etičke 
(ti. ćudoredne). Mudrost i razbor i promišljenost zovemo diano- 
etičkim, liberalnost (tj. širokogrudnost) i trijeznost etičkim kre- 
postima, Govoreći naime o ćudorednosti ne kažemo, da je netko 
mudar ili promišljen, nego da je blag ili trijezan. Ali hvalimo i 
onoga, koji je habitualno mudar, premda se ovo ne opaža u sva- 
kom pojedinom djelu. A od habitualnih stanja ili sposobnosti zo- 
vemo krepostima one, koje su hvale dostojne«. 


IL ŠTO JE KREPOST? 


1. Najprije ispituje uzrok moralne kreposti. Iskustvo po- 
kazuje, da ne dolazimo s njome na svijet, nego da je moramo steći, 
Isto nam iskustvo i to svjedoči, da kreposti ne možemo steći je- 
dnim činom, nego da je za fo nužna navika ili vježba. Slično, kao- 
što postaje dobar guslar time, što se vježba u sviranju na gusla- 
ma. Ali kaošto postaje dobar guslar samo onaj, koji se vježba u 
dobrom sviranju, a ne u krivom ili lošem, tako postizava i krepost 
samo onaj, koji se vježba u dobrom činjenju, kakvo će i kasnije 
vršiti, kad postigne krepost. Iz toga zaključuje i zakon odgoje:" 
»Nije dakle malo do toga stalo, da li se netko tako ili ovako u 

ćudorednim krepostima vježba od mladosti svoje, nego veoma 
mnogo, dapače sve«, Ali nije sve jedno, kakvi su čini, koji imaju 
voditi kreposti. O tome raspravlja u sljedećem poglavlju," gdje 
dokazuje, da ovi čini moraju biti takvi, te izbjegavaju i svako pre- 
više i premalo, koji prema tome odgovaraju pravom razumu:“ 
»Da treba raditi, kako odgovara pravomu razumu, to je zajedničko 
i neka se pretpostavlja«. Da se treba čuvati svakog previše i pre- 
malo, ovo svjedoči iskustvo, koje pokazuje, da ima svako previše 
i premalo štetne posljedice. Ovo vrijedi ne samo za tijelo, nego 
i za dušu. Ako li smo stekli krepost, možemo se lako i čuvati sva- 
koga previše i premalo. Iz toga slijedi, da možemo prosuditi, je- 
smo li postigli krepost ili ne, promatrajući, kako možemo ostati 
u pravim granicama kod svoga rada:“ »Kao znak, da smo stekli 
naviku, priznati treba veselje ili žalost poradi čina. Tko se uzdr- 
žaje od ijelesnih naslada, te se baš poradi toga veseli, taj je tri- 
jezan; tko li se žalosti, taj je raspušten. Tko podnosi, što je stra- 
šno, te se veseli ili barem ne žalosti, taj je hrabar; tko li se žalosti, 
taj je plašljiv. Jer etička krepost povezana je sa slastima ili ža- 
lostima. Poradi slasti činimo, što je nisko; poradi žalosti propu- 
štamo, što je lijepo«. Iz toga Ar. izvodi zaključak, koji označuje 
i njegovu i Platonovu nauku o kreposti i o odgoji, ter oprovrgava 
shvaćanje, koje se toliko puta obojici pripisuje, kao da su poisto- 
vjetovali krepost sa znanjem: »Treba dakle navoditi od rane 
mladosti, kaošto kaže Platon, da se mladež onomu raduje ili ža- 
losti, čemu treba; ovo je prava odgoja«. 


2. Poslije ovih psiholoških razmatranja Ar. prelazi na samu 
definiciju kreposti“' Ona nije niti neki poriv, niti sama sposobnost, 
jer nije ovo, što nas čini dobrima. Istotako ne čini nas zlima, Nego 
krepost mora biti neko habitualno raspoloženje ili navika. Ali: 
»Treba ne samo kazati, da je habitualno raspoloženje, nego i ka- 
kvo. Valja dakle reći, da svaka krepost čini, da onaj, koji je ima, 
ima dobro raspoloženje prema onomu, na što se ona krepost od- 
nosi, i da je njegovo djelo dobro. Slično kaošto i krepost očiju čini, 
da je oko dobro i njegovo djelo. Krepost našeg oka razlog je, za- 
što dobro vidimo. Slično je i kod konja razlog, zašto je dobar za 
trku i za nošenje jahača i za stajanje pred neprijateljem, njegova 
krepost, Ako je dakle tako glede svih stvari, onda je i čovjekova 
krepost trajno raspoloženje, od kojega čovjek biva dobar, i od 

Ojega će dobro vršiti svoj posao«. Budući da je takvo raspolo- 
Ženje samo onda dobro, kada izbjegavamo svako previše i pre- 
malo, zato treba odrediti, u čemu stoji ova sredina. Ar. ovako 

tumači:'* »U svakoj suvisloj i djeljivoj stvari možemo uzeti više 
ili manje ili jednako, i to bilo prema stvari, bilo prema nama. A 
jednako neka je sredina između suviška i manjka. Velim, da je 
stvarna sredina, što je jednako udaljeno od jednoga i drugoga 
kraja. Ova je samo jedna ista za sve; a za nas je sredina, kad za 
nas nije niti previše niti premalo, Ova nije ista za sve«... Što je 
naime za jednoga previše, to može za drugoga biti premalo kao 
hrana ili kao napor. Na ovu dvostruku sredinu dakle treba paziti, 
ako hoćemo da budemo kreposni. Zato Ar. postavlja ovu defini- 
ciju kreposti:“ »Krepost je dakle trajno raspoloženje, raditi prema 
razumnom izboru, što je na sredini prema nama, određenoj ra- 
zumnom i kaošto bi je odredio razborit čovjek«. Ovu sredinu, u ko- 
joj stoji krepost, dalje tumači:? »Sredina je između dva zla, je- 
dnoga prema previše, drugoga prema premalo, Tomu treba još do- 
dati, da se ovo previše ili premalo odnosi na čuvstva i djela, i da 
krepost i traži i izabire sredinu. Prema svojoj biti dakle i prema 
stvarnoj definiciji sredina je kreposi«. Ali Ar, dodaje, da nema 
svagdje ove sredine:*“ »Ne dopušta svako djelo niti čuvstvo takve 
sredine, jer se nekoja odmah zovu zlima, budući da su povezana 
sa zloćom, kaošto zloradost«, Da se ova nauka bolje razumije, Ar, 
pokazuje, u čemu stoji ova sredina kod raznih kreposti." Istotako, 
koja je sredina raznih oprečnih čuvstava (Il, 8). Tako je očito, 
kako se razlikuju mane, koje su protivne kreposti: jedne stoje u 
pretjerivanju, druge u popuštanju. 

Iz toga slijedi socijalna dužnost: čuvaj se, da ne tjeraš u 
skrajnost, gdje se napušta zlatna sredina te na mjestu kreposti 
riječ vodi mana i strast, koja ne vodi sreći, Čuvaj se svakog 
huškanja! 


3. Na ovu nauku o kreposti kao sredini između dvije skraj- 
nosti Ar. nadovezuje praktičnu uputu, kako možemo postati kre- 
posnima. On veli“: »Čudoredna je dakle krepost neka sredina, i 
to između dvije mane, koje su previše i premalo, što se nalaze u 
čuvstvima i djelima. Sve sam ovo dovoljno dokazao, kako mi se 
čini. Prema tome je teško i mučno, steći krepost. Teška je stvar, 
svagdje postići sredinu, kaošto i sredine kruga ne može naći svatko, 
nego samo onaj, koji to znade. Istotako je svakomu čovjeku lako 
srditi se i darovati novaca. Ali srditi se i dati novaca, kada i komu 
treba, i koliko i zašto srditi se, ovo nije svačija stvar niti je lako. 
Ovo je savršenstvo, i to rijetko, i hvale vrijedno; a sve rijetko i 
hvale vrijedno sjajno je i časno. Tko dakle hoće da se drži sre- 
dine, mora se prije svega daleko držati od onoga, što je protivno, 

kaošto je savjetovala i Kalipsa: »Ti drži svoj čamac daleko od 
dima i od valova«. Od skrajnosti naime jedna je veći grijeh, druga 
manji... Gledati moramo, na koje smo mane više skloni, jer su 
jedni više na jedne skloni, drugi na druge, po svojoj naravi, Lako 
možemo ovo upoznati iz slasti ili žalosti, koju osjećamo. Ali mi 
se moramo sami otrgnuti na protivnu stranu. Kada se daleko odi- 
jelimo od grijeha, doći ćemo do sredine. Tako rade i oni, koji 
hoće da naravnaju iskrivljena stabla. Kod svakog posla treba naj- 
pomnije izbjegavati svaku ugodnost, svaku slast; o njoj ne možemo 
biti nepodmićeni sudci... Tako ćemo dakle, ukratko, lako postići 
sredinu. Ali možda je i to teško i mučno, osobito u pojedinim stva- 
rima... Katkada moramo skrenuti na previše, katkada opet na 
premalo; tako ćemo lako naći sredinu«. Jamačno su dobre ove 
upute, koje nam daje Ar., da postignemo krepost s njezinom zlat- 
nom sredinom. 


HI. SLOBODA NAŠE VOLJE 


1. O njoj raspravlja, jer bez nje nema kreposti." Zašto na 
ovome mjestu raspravlja o slobodi naše volje, i kolike je važnosti 
njezino poznavanje, o tome kaže ovako:" »Krepost se dakle od- 
nosi na čuvstva i na radnje, a hvalimo ili kuđimo samo ong, što je 
hotimično, dok opraštamo ono, što je netko učinio nehotice, da- 
pače katkada imademo i saučešće. Zato treba, da onaj, koji se 
bavi naukom o kreposti, odredi što je hotimično, a što nehoti- 
mično. Ovo je korisno i za one, koji se bave zakonodavstvom, da 
mogu pravedno dijeliti časti i kazne«. Sloboda je dakle naše vo- 
lje od najveće važnosti ne samo za pojedinca, nego i za društveni 
poredak, Zato je Ar, ovdje napisao duboku i svestranu raspravu 
o slobodi naše volje. Ova će rasprava biti uzor i temelj svih onih, 
koje će kasnije posvetiti istomu problemu najistaknutiji mislioci 
sve do naših dana. Da spomenem onoga, koji je imao najveći 
utjecaj na razvitak ove nauke kod svetih Otaca i crkvenih pisaca 
patrističkog doba, a time i na sva kasnija vremena. Bio je to Ne- 
mesije, biskup Emeski." U svome djelu »O ljudskoj naravi«" ras- 
Pravlja o filozolskim pitanjima, koja se tiču ljudske naravi, među 
njima i o slobodi naše volje. Njegovu sam nauku prikazao u knjizi 
»Providnost Božja«," U istoj knjizi obrađena je nauka ostalih pa- 
trističkih pisaca o slobodi naše volje, te jasno vidimo, da čitava 
Ova nauka počiva na Aristotelovoj raspravi, do koje smo sada 
došli. Čujmo dakle koja pitanja postavlja, i što na njih odgovara. 

2. Što je hotimično, a što nehotično:“ »Čini se, da su ne- 
hotimični oni čini, koji se zbivaju pod pritiskom sile ili iz neznanja. 
Silom je iznuđeno ono, što ima svoj uzrok izvana tako, te s njime 
nikako ne sudjeluje onaj, koji radi ili trpi; n. pr. ako vjetar nosi 
nekamo ili ljudi gospodari. A za ono, što se zbiva poradi straha od 
većih zala ili poradi nečega lijepoga, n. pr. jer tiranin zapovijeda 
nešto ružno učiniti, koji ima vlasti nad roditeljima i nad djecom, 
a koji bi se spasili, ako sluša, ako li ne sluša, poginuli bi, nije 
jasno, je li hotimično ili nehotimično«, Ar, misli, da u takvom slu- 
čaju treba razlikovati:“ »I hotimice radi, ali i nehotice, kada ovako 
radi; ali ipak hotimice«. Tj. uistinu tako radi, jer hoće da izbjegne 
veće zlo; ipak ne bi htio tako raditi, kad ne bi postojao onaj 
strah. Zato je takvo djelovanje pomiješano; ali prevlađuje hti- 
jenje nad nehtijenjem. Zato i takav čin zaslužuje pohvalu ili ukor. 
Glede neznanja Ar. dodaje važnu primjedbu:“ »Što se zbiva iz 
neznanja, nehotimično je sve. Ali protivu volje je samo ono, što 
pobuđuje žalost i kajanje u onom, koji je ovo učinio. Tko je na- 
ime nešto učinio iz neznanja, a kasnije se zato ne kaje, nije, istina, 
dragovoljno učinio, čega nije znao, ali ni protivu svoje volje, bu- 
dući da se ne žalosti«, Tako je jasno, da može i kako može ne- 
znanje i sila utjecati na to, da bude čin nedragovoljan, 

Moglo bi se činiti, da i srdžba i požuda mogu istotako biti 
razlog, da bude čin nedragovoljan. Ar. ispituje i utjecaj srdžbe i 
požude na djelovanje,“ te dolazi do zaključka:* »Nezgodno je, 
kako se čini, zvati nedragovoljnim ono, za čim treba težiti, Treba 
se na neke stvari srditi, a za nekim stvarima težiti, kaošto za 
zdravljem i za matematikom«. Ar. ne promatra slučaj, gdje je 
srdžba ili požuda tako žestoka, da isključuje dragovoljnost, 


3. Dosada Ar. poziva se za svoju nauku na iskustvo i na 
općenito uvjerenje. Ali treba protumačiti, kada i zašto je neki čin 
dragovoljan. Na ovo pitanje odgovara u pet posljednjih 
poglavlja." 

Najprije treba pokazati, u čemu je razlika između onoga, 
što nije nehotimično, pa ipak nije dragovoljno. Tko radi kreposno, 
ne samo ne radi protiv svoje volje, nego radi tako, jer je ovo 
odabrao: »Pošto smo odredili, što je hotimično i nehotično, treba 
da raspravljamo o »Preodabiranju — Proairesis«... Preodabi- 
ranje jest, kako se čini, nešto hotimično, ali ipak ne isto, nego 
samo obično. Hotimičnoga su naime sposobna i djeca i životinje, 
a preodabiranja nijesu. Slično kažemo i za ono, što se najedanput 
dogodi, da je hotimično, ali da nije preodabrano«, Zato Ar. ispi- 

tuje, u čemu stoji ova »Proairesis«, Najprije zabacuje neka kriva 
mnijenja:" »Oni, koji kažu, da je požuda ili srdžba ili želja ili 
neko mnijenje, čini se, da ne govore ispravno«... Sve ovo naime 
može biti bez »Proairesis«, Ova se odnosi na ono, što je u našoj 
vlasti:"“ »Uopće čini se, da se Proairesis odnosi na ono, što je u 
našoj vlasti«, tj. nama moguće, Zato ne preodabiremo onoga, što 
nam je nemoguće, Osim toga: »Prairesis hvali se, što je onoga, 
čega treba da bude«, tj. onai, koji je preodabrao, što je trebao 
da odabere, zaslužuje pohvalu, Napokon može se dogoditi, da ne- 
iko nešto odabire protiv svog uvjerenja, poradi svoje slaboće ili 
zloće:“ »Kako se čini, ne odabiru uvijek najbolje oni, koji naj- 
ispravnije misle, nego nekoji bolje misle, ali poradi zloće oda- 
biru, što ne bi trebali«. Što je dakle preodabranje?"“ »Je li dakle 
ono, što je bilo predmet prethodnoga vijećanja? Preodabranje 
je naime skopčano s razumom i razmišljanjem. Ovo napominje, 
kako se čini, i samo ime, kao ono, što je odabrano prije drugih 
stvari«. Tako Ar. ispituje odnos između preodabiranja i vijećanja. 

Najprije, o čemu se vijeća.“ Na temelju iskustva, koje se 
očituje u govoru, treba postaviti ove teze: Vijećanje odnosi se 
samo na stvari, koje može prosuditi, tko ima razum, a ne dijete 
ili luđak." Niti se vijeća o vječnim stvarima." niti o stvarima, koje 
se zbivaju prema stalnom redu,“ Niti o onom, što je ovisno o slu- 
čaju.“ Niti o svim ljudskim stvarima; jer nijesu o nama ovisne. 
Nego vijećamo o onim stvarima, koje su o nama ovisne, ter ih mi 
možemo izvesti," ali na razne načine, a ne uvijek jednako," 

Druge pitamo za savjet, kad se radi o velikim stvarima, gdje 
se ne uzdamo u sebe.“ 

Vijećamo ne o svrsi, nego o sredstvima, koja mogu služiti 
svrsi: kako bi se moglo sve postići na najlakši i najbolji način. 
Ono, što je nemoguće, ne može biti predmet vijećanja.“ Niti se 
može bez kraja vijećati." 

Tako je sada jasno, koji je odnos između predmeta vije- 
ćanja i preodabiranja:“ »Predmet vijećanja i predmet preoda- 
biranja isti je, samo je preodabirani predmet već odijeljen ili od- 
ređen. Prethodnim je naime vijećanjem određeni predmet oda- 
bran. Svatko naime prestaje tražiti, što bi učinio, kad je u sebe 
uveo početak.., Jer je ovo, što je preodabrao«. Tj. svatko pre- 
staje ispitivati, kako i čime bi započeo raditi, kad je ovo upoznao 
1 odredio; a u tome stoji preodabiranje. Onda slijedi samo izva- 
đanje stvorene odluke. 

Sljedeće je pitanje, o kojem Ar, raspravlja: Mora li ono, 
što se odabire, biti nešto dobro? Odgovara:" »Htijenje odnosi 
se, kako je rečeno ,na svrhu, Nekima se čini, da je njegov predmet 
.dobro, a drugima, da je prividno dobro. Prema prvima dakle mo- 
glo bi se dogoditi, da netko hoće nešto, što nije predmet htijenja, 
kad se naime kod izbora prevario (jer ako je predmet htijenja, 
ujedno je i dobro; a uistinu bilo je predmet prividno dobro, slije- 
dilo bi, da nije istinito dobro, nego samo, kako se komu čini; da- 
pače, isti se predmet može raznima pričinjavati na oprečne načine. 
Ako li se komu ovo ne sviđa, treba li kazati, da je predmet htije- 
nja naprosto i uistinu dobro, ali prema tome, kako se svakomu 
ukazuje? U ovoj pretpostavci za kreposnoga je dobro ono, što u- 
istinu jest dobro, a za slabiča nešto, što mu se slučajno nameće. 
Bilo bi slično, kaošto i kod tjelesa; što zdravomu prija, boles- 
nomu ne odgovara. Isto bi vrijedilo i za gorko i slatko, za toplo i 
teško i za sve drugo. Krepostan o svemu sudi ispravno, i kod svega 
vidi, kaošto stvar uistinu jest, Prema svakomu raspoloženju ono 
je lijepo i ugodno, što mu odgovara, Velika je dakle razlika iz- 
među kreposnoga i drugoga, jer u svemu gleđa istinu, budući da 
ie sam pravilo i mjerilo u svakoj stvari. Svjetina vara se, kako 
se čini, poradi slasti; ova se pričinja dobrom, i kad nije takva. Iza- 
biru dakle ono, što je ugodno, kao da je dobro, a žalost izbje- 
gavaju kao zlo«, 

4, Tako je Ar, sve pripravio, što je nužno, da može riješiti 
pitanje, je li naša volja slobodna.“ Smisao je čitavog pitanja ovaj: 
Jesu li dobri i zli čini u našoj vlasti, te ih možemo prema svojoj 
volji vršiti ili propustiti? Ar, ograničuje svoje pitanje na dobre 
ili kreposne i na zle čine, a za moralno neodređene ili indiferenine 
čine ne pita, mogu li biti slobodni ili u našoj vlasti. Evo, kojim pu- 
tem ide, da dođe do svoga cilja. »Budući da je predmet htijenja 
svrha, a predmet vijećanja i preodabiranja ono, što se odnosi na 
svrhu, čini, koji tome služe, odgovaraju preodabranju te su hoti- 
mični. A kreposna djela bave se time, U našoj je vlasti i krepost, 
a slično i zloća. Gdje je djelovanje u našoj vlasti, tamo i propu- 
štanje djelovanja; gdje o nama ovisi »ne«, tamo i »jest«.,., 
Ako li je u našoj vlasti, da lijepo radimo ili ružno, slično i da 
ne radimo; a to znači, biti dobrima ili zlima, U našoj je dakle 
vlasti, da budemo, kaošto se dolikuje ili nedolični.“ Tako stoji, 
da smo slobodni. Ovaj je dokaz uzet iz našeg iskustva, koje nam 
svjedoči, da dobro ili zlo radimo s preodabiranjem ili promišljeno. 

Drugi nam dokaz nuđa promatranje činjenice iz privatnog 
i javnog života, da se upotrebljavaju kazne i nagrade:" »Isto svje- 

doči i način, kako postupaju i u privatnom životu i zakonodavci. 
Kažnjavaju one, koji čine zlo, ako su tako radili bez pritiska sile 
ili bez neznanja, kojega ne bi bili sami krivi. A one, koji dobro 
čine, časte. Razlog je taj, da tako jedne potiču, a druge suzdrže. 
A na ono, što nije u našoj vlasti niti hotimično, nitko ne potiče; 
kaošto ne koristi, nagovarati, neka bude nekomu toplo ili hladno 
ili gladan ili nešto slično. Nećemo ništa manje na to nagovarati«, 
Tako iz ove činjenice, da postoji kažnjavanje i nagovaranje, jasno 
razabiremo, da su ovi, koji tako rade, uvjereni, da imademo slo- 
bodnu volju. Isto se očituje i u tom, što razlikuju između hoti- 
mičnoga i nehotičnoga neznanja," »I onoga kažnjavaju, koji je ne- 
što učinio iz neznanja, ako misle, da je sam kriv svoga neznanja. 
Tako pijanicu dvostruko kažnjavaju; sam si je kriv, jer je bio 
sam svoj gospodar, da se ne opije, čime je skrivio svoje nezna- 
nje. Kažnjavaju i one, koji ne znaju nekoga zakonskoga propisa, 
koji treba znati, a koji nije teško znati, Tako i u drugim stvarima, 
gdje je neznanje po sredi, koje potječe iz nemarnosti, jer su ga 
mogli izbjegavati. U njihovoj je bilo vlasti, da budu marljivi«. 
Oni, koji razlikuju hotimično i nehotično neznanje, uvjereni su, 
da imademo slobodnu volju. Istina, kad je netko već u neznanju, 
ne radi hotimice, što nezna. Ali prije, kad je hotimice skrivio 
svoje neznanje, skrivio je i ovaj zli čin, jer je pripravan tako ra- 
diti. Slično, kaošto kod bolesti: »Dragovoljno je bolestan, tko 
živi raspušteno i tko ne sluša liječnika, Prije je mogao ne biti 
bolestan, ali sada ne više; kaošto i onaj, koji je bacio kamen, ovo- 
ga ne može više natrag uzeti, premda je prije o njemu ovisjelo, 
hoće li ga baciti ili ne. Početak je bio u njegovoj vlasti, Tako je 
i nepravednomu i raspuštenomu na početku bilo moguće, da ne 
postane ovakav; zato su takvi svojevoljno. Ali pošto su takvi po- 
stali, nužno su takvi«, Tj. pošto su dragovoljno postali zli, ne 
mogu ujedno biti dobri ili bez nepravde ili zloće. Time Ar. dakako 
ne tvrdi, da nužno i ostaju zli, i da se ne mogu više osloboditi od 
svoje zloće. Ar, priznaje da se mogu opet osloboditi od svoje 
zloće, jer kazna ima prema njemu svrhu, da se odvrate od zla, 
kaošto nagrada ima da potiče na dobro:" »Kažnjavaju one, koji 
čine zlo, ako tako rade dragovoljno, a ne prisiljeni ili iz nezna- 
nja, kojemu nijesu sami krivi; a one, koji lijepo rađe, časte, da 
tako jedne potaknu a druge odvrate«, 

5. Iz foga, što je svatko dragovoljno ili dobar ili zao, Ar. 
zaključuje, da je svatko sam dragovoljni razlog, zašto mu se 
svrha prikazuje u pravom ili u krivom svijetlu:" »Ako li tkogod 

aže, da svi teže za dobrom, kako im se ukazuje, a da nijesu 
gospodari svoje mašte, nego da se svakomu ukazuje svrha prema 
—_——__ 

tome, kakav jest, odgovaram: Budući da je svatko na neki način 
uzrok svoga raspoloženja, zato je nekako i uzrok svoje mašte«. 
Ako se dakle nekomu dobra svrha čini zlom, ili zla dobrom, kriv- 
nja je na njemu, jer se dragovoljno tako raspoložio. Slijedi opće- 
niti zaključak:“ »Ako su dakle, kako je rečeno, kreposti drago- 
voljne (jer smo suuzroci svojih raspoloženja na neki način, i jer 
postavljamo svrhu prema tome, kakvi jesmo), jesu i zloće dra- 
govoljne, jer je slično«. Dakle i kreposti i mane u našoj su vlasti, 


6, Tako je Ar. svršio raspravu o kreposti uopće. Daje nam 
samo još kratak pregled svih problema i odgovora, koji su bili 
dani:" »Kazali smo dakle općenito o krepostima, da je njihov 
zajednički rod, što su sredine, i što su navike (ili trajna raspo- 
loženja), od kojih i postaju, i da ove po sebi proizvode, i da su 
u našoj vlasti i dragovoljne, i tako, kaošto ispravni razum nare- 
đuje. Ali djela nijesu na isti način dragovoljna, kaošto navike. 
Djela su pod našim gospodstvom sve od početka pa do svršetka, 
jer znademo svako pojedino, Navike jesu na početku, ali u svakom 
pojedinom slučaju dodatak nije spoznatljiv, kaošto kod raznih 
bolesti. Ali jer je o nama ovisjelo, tako ili drukčije postupati, zato 
su dragovoljne«, 

Iz nauke o slobodi slijede najveće socijalne dužnosti, Po- 
stupaj sa svakim čovjekom kao sa slobodnim bićem! Čuvaj se, da 
ne krnjiš slobodu silom ili širenjem neznanja ili raspirivanjem 
strasti! 

7. Time nam je Ar. dao najbolju pripravu, da možemo pro- 
učavati svaku pojedinu krepost i čitav njihov sistem, Pojmove, 
koje smo tako dobili, trebat će samo primijeniti i prilagoditi ma- 
teriji raznih kreposti, u njihovu svijetlu promatrati i analizirati i 
protumačiti uvjete i djelovanje i razne načine ovoga djelovanja, 
kako se očituje u praktičnom životu, i zakone kreposnoga života. 
Sve nam ovo služi istotako za razumijevanje svega onoga, što je 
protivno kreposti, naime mane i njezinih raznih vrsta, kako se 
ukazuju u svim raznim prilikama našega privatnoga i javnoga 
života. Pravom nas dakle Ar, poziva, da s njime pređemo na pro- 
matranje pojedinih kreposti, ter nastavimo raspravu, koju je bio 
već prije započeo, ali pod drugim vidikom. Prije je naime navodio 
i tumačio pojedine kreposti samo zato, da pokaže, kako one traže 
sredinu između previše i premalo, Htio je dakle samo dokazati i 
ilustrirati svoju tezu, da krepost stoji u sredini između dva ekstre- 
ma ili dvije mane. Ali već je tada primijetio, da ima slučajeva, 
gdje je takva sredina nemoguća, jer se zlo raspoloženje ili mana 
nikakvim umanjivanjem ili povećavanjem ne može pretvoriti u 
ispravno raspoloženje, kaošto n. pr. zloradost," 

DRUGO POGLAVLJE: POJEDINE KREPOSTI I MANE 


Očekivali bismo, da će sada započeti nova knjiga. Ali sred 
treće knjiće započima rasprava o pojedinim krepostima.“. Možda 
ova razdioba knjiga ne potječe od samog Ar. Ali ovo pitanje nema 
većega značenja, te možemo mirno prijeći preko njega, da s Ar, 
odmah pristupimo promatranju prve kreposti, koju navodi; ovo 
je hrabrost. Zašto ovu postavlja na prvo mjesto, ne kaže nam Ar., 
neo on jednostavno veli:"»Povratimo se dakle pojedinim kre- 
postima i kažimo, koje su, i na što se odnose, i kako. Ujedno biti 
će jasno, koliko ih ima. Prva neka bude hrabrost«. 


I. HRABROST. — 1, »Da se njezina sredina nalazi između 
straha i neustrašivosti, bilo je već prije rečeno. A bojimo se ja- 
mačno onoga, što je strašno. Ovo je, da ukratko kažemo, zlo. 
Zato vele, da je strah očekivanje zla. Svakoga se zla bojimo, kao- 
što sramote, siromaštva, bolesti, neprijateljstva, smrti. Ipak se hra- 
brost ne odnosi na sve, Nekojih se zala treba bojati, ter je strah 
dobar«.?* Promatrajući razne vrste zla, dolazi do uvjerenja, da se 
hrabrost pokazuje upogledu smrti:“ »Na koja se dakle strašna 
zla odnosi hrabrost? Zar na najveća? Nitko naime drugi ne snosi 
bolje od hrabroga najveća zla, A najstrašnija je smrt. Ali on do- 
daje, da na hrabrost ne spada, da se ne boji nikakve smrti, nego 
samo lijepe smrti, tj. smrti za lijepu svrhu:“* »Čini se, da se hra- 
brost ne odnosi na koju god smrt, kaošto na moru ili u bolesti- 
ma«, Nego:"“ »U pravom smislu zove se hrabrim onaj, koji se ne 
boji smrti«, Kao takvu navodi osobito smrt u ratu za domovinu. 
Ljepota dakle smrti ovisi o motivu ili svrsi, a ne o načinu ili o sred- 
stvima, Zato je u smislu Aristotelove nauke najljepša smrt krš- 
ćansko mučeništvo i smrt iz ljubavi prema bližnjemu. Ovo slijedi 
iz Aristotelove nauke o sredini ove kreposti, naime hrabrosti. On 
veli:" »Tko podnosi i boji se, što treba i poradi čega, i kako tre- 
ba i kada; a slično i tko se ne boji, taj je hrabar. Prema vrijedno- 
sti i prema razumu radi i trpi, iko je hrabar. Svrha je svakog dje- 
lovanja, što odgovara trajnomu raspoloženju. Za hrabroga je 
hrabrost lijepa. Takva i svrha, jer se sve definira prema svrsi. 
Poradi nečega lijepoga dakle hrabri podnosi i radi, što odgovara 
hrabrosti«, .I kod hrabrosti dakle sva vrijednost i ljepota ovisi 
o motivu ili razlogu, zašto hrabri ovo ili ono čini ili propušta. 
štiš Iz toga slijedi velika socijalna dužnost: Čuvaj se, da ne uni- 

15 u srcima onih ideala, bez kojih nema lijepe smrti! 

2. Dvije skrajnosti, dakle dvije mane, između kojih se na- 
lazi hrabrost, jesu:" »Od onih, koji prekoračuju, jedan je taj, koji 
nema nikakva straha; ova mana nema imena, kaošto i mnoge druge 
mane i kreposti, što smo već prije kazali«... Druga je mana:" 
»Iko se odviše boji, taj je strašljivac ili kukavica, jer se boji, 
čega ne bi smio i kako ne bi smio«. Koja je razlika između ove 
tri vrste ljudi, ovako opisuje: »S istim stvarima imaju posla i ku- 
kavica i nebojša i hrabri, ali na razne načine. Jedni i odviše po- 
puštaju, a drugi stoji na sredini i kaošto treba. Nebojše su na- 
srtljivi i ratoborni, dok nema pogibelji, a kad ove dođu, odstu- 
paju. A hrabri su ljudi oštri na djelu, a prije su mirni«, Prema 
raznim prilikama ili materijama, u kojima se pokazuje hrabrost 
i protivne mane, razlikuju se njihove suvrste ili inačice. Istotako 
i prema raznim načinima. 


Još mnogo krasnih i oštroumnih refleksija o hrabrosti, kako 
se pokazuje u svagdanjem javnom i privatnom životu, Ar, je na- 
nizao u posljednja dva poglavlja svoje rasprave,“ koju zaklju- 
čuje riječima: »O hrabrosti dakle neka je bilo ovoliko rečeno, 
Što li ona jest, nije teško, stvoriti si općeniti pojam na temelju 
onoga, što je rečeno«, Odmah slijedi druga krepost, naime 


IL TRIJEZNOST ili UMJERENOST."“ — 1, Evo, čime se 
ona bavi:* »Poslije ove raspravljajmo o trijeznosti (ili umjere- 
nosti — sophrosyne). Čini se naime, da su ove kreposti (tj, hra- 
brost i trijeznost) kreposti nerazumskih dijelova. Da je frijeznost 
sredina upogledu slasti, ovo smo već kazali. Manje se i ne slično 
odnosi na boli. Na isto se odnosi, kako se čini, i neumjerenost. 
Koje su ove slasti, ovo je pitanje, koje treba sada riješiti. Neka 
se one razlikuju na duševne i tjelesne«. Pošto je promotrio sve 
razne vrste slasti, za kojima netko može ići, dolazi do zaključka :%#% 
»Na one se dakle slasti odnosi trijeznost i neumjerenost, koje su 
zajedničke i ostalim životinjama, tet se zato čine nalik na robove 
i na životinje; a ove su dodir i ukus«. Kakav je trijezan čovjek, i 
kako se razlikuje od neumjerenoga, ovako opisuje: »Neumjereni 
čovjek žudi za ugodnim stvarima svima ili za onima, koje su naj- 
ugodnije, Njegova ga požuda vodi tako, te ove odabire namjesto 
drugih. Zato se i žalosti, i kad ih postizava i kad za njima čezne, 
jer je požuda skopčana s boli. A nezgrapno se čini, da bi se netko 
žalostio poradi slasti. Takvih, koji bi premalo uživali slasti, i koji 
bi se premalo veselili, uopće nema; jer nije ljudska takva neosjet- 
ljivost, Ta i ostale životinje razlikuju između raznih vrsta hrane, 
ter jednu uživaju rado, drugu ne, Ako li nekomu ništa nije ugodno 
ter je za njega sve jednako, daleko je od ljudske naravi, Takav 

nema ni imena, jer ne postoji. Trijezni čovjek drži se sredine 
glede ovih stvari. On se niti ne veseli onim stvarima, u kojima ne- 
umjereni najviše uživa, nego se dapače neugodno osjeća, ma 
uopće podaje nedozvoljenim uživanjima, niti odviše popušta do- 
zvoljenima, niti se žalosti, kad ih nema, samo umjereno za njima 
teži, ne više nego treba, niti kada ne treba, niti uopće ništa takva. 
Što li je korisno zdravlju, ili što je ugodno za tjelesno raspolo- 
ženje, za tim ide umjereno i kako treba, tako te druge ugodne 
stvari ne dolaze s time u sukob, niti se protivi pristojnost niti 
imetak. Inače više voli takve slasti, nego li ove zaslužuju, Tri- 
jezni čovjek nije takav, nego kako to zahtijeva zdravi razum«... 
Da bude slika trijeznoga čovjeka još potpunija, Ar. ispoređuje ne- 
umjerenog čovjeka s plašljivcem i s dijetetom, ter pokazuje, u 
čemu je sličan i jednomu i drugomu." Svoju raspravu o trijeznosti 
zaključuje opomenom:" »Požudna sila trijeznoga mora biti u su- 
glasju s razumom, jer je svrha ista, naime što je lijepo, te trijezni 
ide za onim, što treba i kako treba i kada. Tako naređuje i razum. 
Ovo dakle neka smo kazali o trijeznosti«. Kaošto glede hrabrosti, 
tako i glede trijeznosti Ar. iznosi mnoštvo najfinijih opažanja i 
refleksija. Isto ćemo vidjeti i kod ostalih kreposti. 

Iz toga slijedi socijalna dužnost; nemoj slastima navoditi 
na krivi put! 

Hrabrost i umjerenost opažamo donekle i kod životinja, 
premda ih ne vodi razum. Zato je Ar. kazao, da ove dvije kreposti 
nekako spadaju na nerazumne dijelove naše duše. Ali sada zapo- 
čima opisivati one kreposti, u kojima se očituje čovjekova veličina 
i privlačivost, 

Najprije ispituje one kreposti, koje se odnose na uporabu 
dobara. Dvije su takve kreposti, Jedna je pristupačna i nužna svi- 
ma, jer se svatko mora kod uporabe dobara držati prave sredine. 


Druga pripada samo onomu, koji može praviti velike izdatke. Prva 
zove se 


11. ELEUTHERIOTES. — 1, Ova je slobodnost ili neveza- 
nost, naime na novce, liberalnost u lijepom smislu. Kako raza- 
iremo iz čitave rasprave o toj kreposti, ona je darežljivost, Čujmo 
samog Ar, On kaže: »Zatim govorimo o eleutheriotes; kako se 
ŠinI, ova stoji u sredini glede dobara. E/eutherios naime biva hva- 
len ne u vojničkim stvarima, niti u onim stvarima, koje se tiču 
trijeznoga, niti u sudovima, nego poradi davanja i uzimanja do- 
.. ali Više poradi davanja. Dobra zovemo sve, kojega vrijednost 
dead novcem, Rasipnost (asotia) i škrtost ili nedarežljivost 
bake "iheria) oprečne su mane kod uporabe dobara, pretjeri- 
jem i popuštanjem. Škrtost uvijek pripisujemo onima, koji se 

više, nego li treba, staraju za novac. Rasipnost pridijevamo kat- 
kada u širem smislu ili u više značenja«... Ali u strogom smislu:" 
»Rasipan sam sebe uništuje, ukoliko uništava svoj imetak, koji mu 
je nužđan za život«. Naprotiv: »Bogatstvom služit će se najbolje, 
iko ima krepost, koja se odnosi na uporabu dobara. Ovaj je po- 
datljiv (eleutherios). Uporaba dobara njihovo je trošenje i da- 
vanje, kako se čini. Primanje i čuvanje više je dobivanje ili posje- 
dovanje. Zato podatljivomu više pripada davati onima, kojima 
treba, negoli primati, odakle treba, a ne primati, odakle ne treba. 
Krepost više ide za tim, da dobro čini, negoli da dobro prima«. 
Iz općeg pojma kreposti razabiremo, kakva mora biti i ova kre- 
post: »Kreposni su čini lijepi i lijepa je njihova svrha. Prema 
tome i podatljivi davat će poradi lijepe svrhe i ispravno; kojim 
treba, i koliko 1 kada, i sve drugo, što je s pravim davanjem skop- 
čano. A sve ovo ugodno ili bez žalosti. Što odgovara kreposti, u- 
godno je i bez žalosti, a najmanje turobno, Tko li daje, komu ne 
treba ili poradi nelijepe svrhe, nego iz drugog razloga, neće se 
zvati podatljivim nego drukčije, Niti, tko daje sa žalošću, jer pret- 
postavlja dobra lijepomu činu, što je podatljivomu tuđe. Niti će 
primiti, odakle ne bi trebalo«, Značajna je crta podatljivoga:" 
»pretjerivanje u davanju tako, te sebi ostavlja manje. Ne gledati 
na se, ovo je značajna crta podatljivoga«. Ali zato nije nužno, 
mnogo posjedovati: »Podatljivost zove se prema imetku. Ne stoji 
u velikoj količini darova, nego u raspoloženju onoga, koji daje. 
Nema nikakve zapreke, da bude podatljiviji onaj, koji manje daje, 
ako od manjega daje«. Podatljivi treba da pazi na okolnosti: 
»On neće dati, komu ne treba, niti kada ne treba, itd.; inače ne bi 
radio prema ovoj kreposti, niti bi imao sredstava, da uzmogne da- 
vati, komu treba, ako bi ih tako potrošio. Kako je rečeno, po- 
datljiv je onaj, koji troši prema svojem imetku i za svrhu, za koju 
treba; a onaj, koji pretjeruje, taj je rasipnik«, Iz svega, što je 
rečeno, razabiremo, kako se podatljivi vlada: »Budđući dakle da 
je podatljivost sredina glede podavanja i primanja dobara, po- 
datljivi će dati i trošiti za one svrhe, za koje treba i koliko treba, 
jednako u velikim i u malim stvarima, i to rado. A primat će, 
odakle treba i koliko treba. Krepost odnosi se na oboje, te će zato 
oboje učiniti, kako treba«. Tako nam Ar. daje lijepu sliku po- 
datljivoga čovjeka. 

Dvije su mane, kojih se treba čuvati kod uporabe dobara: 
»Rasipnik i u tome pogrešuje: nili se veseli, poradi čega bi tre- 
balo niti kako bi trebalo niti se ne žalosti (kada i kako treba). 
Ovo će nam biti jasnije, kad idemo dalje. Kazali smo, da je pre- 
tjerivanje i popuštanje rasipnost i škrtost, i da se odnosi na dvoje, na 

su i šenj 3 je. Rasipnost da- 
je i primanje. Trošenje ubrajamo u davanje, Rasipnost da- 
ri dtetjetuje u tom, što daje, a ne prima, a u PI kojime 
popuštanjem. Škrtost opet popušta u davanju, a u grma aj LE 
tjeruje, izuzev malenkosti«, Manje je zlo divan jer:" »n a 
svojstvo niskoga i neplemenitoga, pretjerivati u MA Do 
primanju, nego dobroćudnoga. Takav rasipnik mnogo je bolji, kak 
se čini, negoli škrtac, poradi navedenih razloga; pa i zato, jer je 
mnogima koristan, dok drugi nije nikomu koristan, dapače ni e 
momu: sebi«, Osim toga:" »Rasipnik upada u ove pogreške, ako 
nema nikoga, koji bi ga vodio. Ako li se netko za njega brine, 
može lako doći u doličnu sredinu. A škrtost je neizlječiva, jer 
i starost i svaka slaboća prouzrokuje škrtost, kako se čini. Ova 
je i tijesnije povezana s ljudskom prirodom nego li rasipnost, jer 
je svjetina više sklona na posjedovanje nego li na davanje«. 


Suvišno je ovdje isticati Aristotelov socijalni smisao glede 
uporabe materijalnih dobara. 


IV. Druga krepost, koja se odnosi na uporabu dobara, zove 
se MEGALOPREPEILA, u latinskom prijevodu MAGNIFICENTIA. 
Iz opisa slijedi, da je ona SMISAO ZA VELIKE IZDATKE. — 1. 
O njoj Ar. raspravlja kroz dva poglavlja." Njezinu bit ovako 
tumači: »Iza toga treba govoriti o megaloprepeia, jer je i ona, 
kako se čini, neka krepost, koja se kreće oko dobara, ali ne poput 
podatljivosti oko svake uporabe, nego samo oko velikih izdataka. 
Glede ovih nadvisuje podatljivost veličinom. Kaošto samo ime na- 
pominje, u veličini je dostojno trošenje. Ova je veličina nešto rela- 
tivno, jer ne troši jednako, trierarh i upravitelj igara. Dostojnost 
treba prosuditi prema njemu, i u čemu i glede čega. Tko se bavi 
samo malenim ili srednjim izdacima, ne zove se megaloprepes«. 
Ovaj je dakle čovjek velikih poteza, tj. čovjek, koji ima smisao 
za velike stvari ter za njih rado i mnogo troši. Zato: »megalo- 
Prepes je podatljiv, a podatljiv nije nužno i megaloprepes«, Može 
netko razborito trošiti u manjim stvarima, a da nema smisla za 
velike stvari i za troškove, koji su za njih nužni. 


. 2. Megaloprepeia stoji na sredini između dvije mane. Jedna 
le manjak smisla za velika poduzeća i za njih potrebne troškove, a 

ruga je bahato razbacivanje:'" »Manjak takva raspoloženja zove 
je mikroprepeia (tj. sićušnost), a pretjerivanje banausia (tj. ba- 
hatost) i apeirokalia (tj. manjak smisla za ljepotu) itd, Ne pre- 
tjeruje u veličini glede onoga, što treba, nego u čemu ne treba i 
kako ne treba traži sjaj«. Ar, navodi razne velike svrhe, za koje 
-___ 

se pravom čine najveći troškovi:'"“ »Od troškova, koji se čine za 
dragocjene stvari, kako smo rekli, treba spomenuti zavjetne da- 
rove bogovima, gradnju hramova i žrtve, a slično i sve, što se od- 
nosi na svako božanstvo, kaošto i sve, što se žrtvuje za domovinu 
ili za općinu«. Ar. dakle na prvom mjestu navodi kao slučaj, gdje 
se može pokazati ova krepost, tj. smisao za velike stvari, koje tra- 
že i velike troškove, upravo štovanje božanstva hramovima i za- 
vjetnim darovima i žrtvama. I to je očiti znak, da je štovanje bo- 
žanstva, i to vidljivo štovanje, za njega bilo najuzvišenije djelo, 
dostojno najvećih troškova. Za Ar. je dakle religija ili štovanje 
božanstva iznad ljubavi prema domovini. Nije dakle istina, da nje- 
gova etika nema dodira s religijom, 

Čujmo, kako Ar. opisuje onoga, koji nema nikakva smisla 
za velike stvari, koje zahtijevaju i velike izdatke:'" »Onaj, koji 
nema smisla za velike stvari [mikroprepes) u svim će stvarima 
zaostati. Potrošit će najveće svote za malenkosti i tako izgubiti 
ljepotu ili dostojanstvo. Kod svega, što bi htio izvesti, oklijevat 
će i razmišljati, kako bi mogao što manje potrošiti, pa i kod toga 
će se uvijek tužiti, misleći, da je u svemu učinio više, nego bi tre- 
balo«. Takav je onaj, koji bi htio, da bude velik u svojim djelima, 
da bi stvorio veličanstvena djela, ali mu zato manjka smisao, vo- 
lja i sklonost, rado učiniti one velike žrtve, koje su zato nužne. 
Jamačno i za ovoga vrijedi, što je Ar. prije kazao za škrica: i on 
je neizlječiv. 

Tako je Ar, na najzorniji način prikazao sliku raznih vrsta 
ljudi, koji se bave trošenjem materijalnih dobara, i onih, koji živu 
u običnim prilikama, idući za udovoljavanjem običnih potreba; pa 
i onih, koji idu za stvaranjem neobičnih, velikih i veličanstvenih 
djela. Vidjeli smo i kreposti i mane, koje ih prate s jedne i s dru- 
ge strane, kao pretjerivanje ili kao umanjivanje. 

Od ovih donekle vanjskih kreposti, koje su naime ovisne 
o vanjskim ili materijalnim dobrima, što se mjere novcem, Ar. 
prelazi na promatranje i crtanje nutarnjih kreposti, koje mogu po- 
stojati i bez ovih dobara. Ovdje nam naš filozof odaje svoj ću- 
doredni ideal, u kojem stoji prema njegovu uvjerenju ljudska ve- 
ličina. Da čujemo.'" Njegov je odgovor, da našu veličinu sačinjava 


V. MEGALOPSYCHIA, tj. velikodušnost (magnanimitas). 
1. U čemu ova stoji, ovako opisuje: »Velikodušnost odnosi se na 
velike stvari, kaošto već ime napominje, Treba samo znati, koje 
su ove velike stvari. Ovo neka bude naše prvo pitanje. Kod toga 
je svejedno, da li promatramo raspoloženje ili čovjeka, koji ima 
ovo raspoloženje. Kako se čini, velikodušan je onaj, koji sebe sma- 
tra dostojnim velikih stvari, a koji i jest dostojan. Tko se naime 

im smatra, a da uistinu nije dostojan, taj je lud, A nitko nije 
nar živi prema kreposti. Velikodušan je dakle onaj, za koga 
smo rekli. Tko je dostojan samo malih stvari, pa tako i sam 0 sebi 
sudi, taj je trijezan, ali nije velikodušan. Velikodušnost stoji u 
veličini, kaošto i ljepota u velikom tijelu, dok maleni mogu biti 
ljupki i srazmjerno građeni, ali ne lijepi. Tko li sam sebe smatra 
dostojnim velikih stvari, a da uistinu nije, taj je oholica. A onaj, 
koji se smatra dostojnim većih stvari, nego li jest, nije svatko 
oholica. Tko se naprotiv smatra dostojnim manjih stvari, negoli 
jest, taj je malodušan, pa makar uistinu samo malih stvari do- 
stojan, ako se niti ovih ne drži dostojnim. Najviše dakle je (malo- 
dušan), tko je dostojan velikih stvari (pa se ipak drži nevrijednim), 
Ta što bi bio učinio, da ovakvih nije vrijedan? Velikodušni je 
dakle veličinom skrajnost, ali glede ispravnog prosuđivanja drži se 
sredine, O sebi naime sudi, kako zaslužuje. A drugi griješe ili pre- 
tjerivanjem ili popuštanjem (tj. precjenjivanjem ili potcjenjiva- 
njem samog sebe). Ako dakle netko sam sebe drži vrijednim ve- 
likih stvari, kako i jest, osobito, ako je vrijedan i najvećih stvari, 
on ide nada sve za jedno. A dostojnost odnosi se na vanjska dobra, 
Od ovih je najveće ono, koje pripisujemo bogovima, i za kojim naj- 
više idu, koji imaju neko veliko dostojanstvo, i koje je nagrada 
za najljepša djela. Takvo je čast. Ova je dakle najveće od vanj- 
skih dobara. Prema častima dakle i prema tome, što je ovima pro- 
tivno, velikodušni je tako raspoložen, kako treba«... I ovdje Ar, 
pokazuje svoje najveće počitanje prema bogovima ili Bogu, jer je 
uvjeren, da njima ili Njemu pripada najveća čast. | opet nov do- 
kaz, da Ar. u svojoj Etici ne zaboravlja svoje teodiceje. Što govori 
o bogovima, a ne o Bogu, lako možemo tumačiti, kaošto smo to već 
prije učinili, naime kao prilagođivanje običnomu načinu govora. 
Kakav je njegov pojam o savršenstvu i o dobroti Božjoj, ovo ra- 
zabiremo iz njegova odgovora na pitanje, čime velikodušni zaslu- 
žuje najveću čast. On ovako umuje:'" »Velikodušni mora da je 
najbolji, buđući da je dostojan najvećih stvari. Tko je dakle uisti- 
nu velikodušan, mora biti dobar. A čini se, da velikodušni mora 
posjedovati u svakoj kreposti veliki stepen. Nipošto ne bi odgo- 
varalo velikođušnomu, kad bi bježao glavom bez obzira, ili kad bi 
nekomu učinio koju nepravdu, Ta zašto bi učinio nedostojne stvari, 
komu ništa nije veliko? Ako li svestrano promatramo veliko- 
dušnoga, činio nam bi se posve smješnim, kad ne bi bio dobar, 
Ne bi bio ni časti vrijedan, kad bi bio loš. Čast je nagrada kre- 
Posti, ter se iskazuje dobrima, Očito je dakle velikodušnost ures 
Svih kreposti, jer ih čini većina, i jer ne može biti bez njih. Zato 
je teško, biti uistinu velikodušnim, jer nije moguće bez svestranog 
PR (kalokagathia)«. Budući dakle, da Ar. smatra bogove 
C oga) dostojnim najveće časti, mora ih (Ga) smatrati najsavr- 
šenijim u svakoj kreposti, ljepoti i dobroti. 

2. Zatim Ar. sliku velikođušnoga dalje izvodi, rišući ga, kako 
še ponaša u raznim prilikama, gdje se radi o časti i o njezinoi 
opreci, i o raznim krepostima, napose, kako se vlada prema dru- 
gima. Promatrajmo poglavite crte ove slike, Što osjeća, kad mu 
se iskazuje čast!“ »Kad mu iskazuju velike časti čestiti ljudi, 
umjereno će se veseliti, jer je dobio, što mu pripada, dapače i ma- 
nje, jer se kreposti ne može odati potpuno poštovanje, koje za- 
služuje. Ali barem će je primiti, jer nemaju ništa boljega, što bi 
mu dali. A čast, koju mu iskazuju drugi ljudi slučajno, i malene 
počasti posve će prezirati, jer ih nije dostojan«, tj. jer one nijesu 
njega dostojne. Glede pogrda:'"“ »vladat će se slično, jer ga ove 
ne mogu pravedno zadesiti«, Uvijek će ostati miran:“! »I glede 
bogatsiva i glede vlasti, kaošto i u svakoj sreći i nesreći, ostat će 
umjeren, kakogod se desilo, Niti će se u sreći odviše veseliti, niti 
u nesreći previše žalostiti, jer se ni glede časti ne uzrujava, kao 
da je najveće dobro. Vlast i bogatstvo traži se poradi časti, jer 
oni, koji su ovo postigli, žele, da im drugi iskazuju čast, Komu li 
je i čast nešto neznatno, tomu i sve drugo«. Najveće je naime do- 
bro nutarnja krepost, poradi koje zaslužuje najveću čast. Ovo 
stoji, pa makar ljudi više štovali onoga, koji uživa i vidjivu sreću:"? 
»Čini se, da i vanjska sreća doprinosi velikodušnosti. Oni, koji su 
plemenitog roda, smatraju se dostojnima časti; tako i vlastodršci 
i bogataši. Imaju naime neku prevlast; a imati neku prevlast u 
dobrome, ovo je časno, Zato takve stvari čine velikodušnijim, jer 
im neki odavaju poštovanje. Ali prema istini samo dobri zaslužuje 
čast. Tko li ima oboje, taj se smatra još vrednijim časti. Ali oni, 
koji posjeduju takva dobra bez kreposti, niti pravom sami sebe 
drže dostojnima velikih stvari, niti se ispravno zovu velikodušni- 
ma, jer bez savršene kreposti toga nema«, Vrlo su opasna ona 
vanjska dobra za onoga, koji ih posjeduje bez kreposti:'? »Takvi 
preziru druge i zlostavljaju, jer nije lako ispravno podnositi takvu 
sreću bez kreposti. Budući da ne mogu dobro podnositi, a misle, 
da su nad ostalima, ove preziru, a sami rađe, što im drago. Opo- 
našaju velikodušnoga, premda mu nijesu slični, gdje mogu. Prema 
kreposti ne postupaju, nego samo preziru druge«, 

Kako se velikodušni ponaša prema pogiblima:'"“* »Ne upušta 
se u malene pogibli, niti uopće traži pogibli, jer ima malo toga, 
što u njegovim očima zaslužuje čast, Ali on ljubi velike pogibli, 
niti se štedi, kad je njegov život u opasnosti, kao da ne bi bilo 
vrijedno živjeti«. 

Glede dobročinstava:!“ »On može drugima dobro činiti, ter 
se zato stidi, ako prima koje dobročinstvo, Ono je naime znak 
nadmoći, a ovo nedostatka. On uzvraća više, negoli je primio. Tako 

će onaj, koji mu je dobro učinio, i sam biti obvezan. Osim toga 
velikodušni sjeća se, komu je dobro učinio, a manje toga, od koga 
je primio, jer je slabiji onaj, koji je primio, od onoga, koji Je 
iskazao; a velikodušni hoće da se odlikuje. Zato ono rado sluša, 
a ovo nerado«... Zato: »velikodušni od nikoga ništa ne moli ili 
barem jedva, ali spreman je pomagati«. 

Kako se vlada prema mogućnicima i prema siromasima :"" 
»Prema onima, koji se ističu dostojanstvima i vanjskom srećom, 
pokazuje se velikim, a prema srednjima umjerenim. One naime 
nadvisiti je teško i časno, a ove lako, Pred onima se pokazati ve- 
likim, znak je plemenitosti; a pred niskima bilo bi smješno, kaošto 
kad bi htio nadvladati slabima. Niti će ići tamo, gdje bi mu iska- 
zivali čast, ili gdje drugi zauzimaju prvo mjesto«, 

Kako se vlada, kad se radi o kojem pothvatu: »Polagano 
se odlučuje i oklijeva, osim kada se radi o velikoj časti ili djelu. 
Ne upušta se u mnoge poslove, ali u velike i takove, o kojima se 
mnogo govori«, 

Kako ljubi i mrzi: »Ne sakriva ni svoje mržnje ni svoje 
ljubavi, jer sakriva se, tko se boji. Više mu je stalo do istine ne- 
$o li slave. On govori i radi otvoreno«. 

Bježi od ulizica i plaćenika: »Ne može živjeti prema volji 
drugoga, osim prijatelja, jer je ropsko, Zato su svi laskavci pla- 
ćenici, a niski su ljudi laskavci«. 

Ne divi se: »Niti se lako divi, jer za njega ništa nije 
veliko«. 

Nije osvetljiv:" »Niti se sjeća zla, jer velikodušni ne misli 
na ono, što je bilo, osobito ne na zlo, nego gleda preko toga«. 

O komu govori: »Ne govori o ljudima, niti o samome sebi 
niti o drugima, jer ne želi niti da njega hvale, niti da druge kore, 
niti sam rado hvali. Zato ne govori ni zlo o drugima, dapače ni 
o neprijateljima, osim radi pogrde«, 

mA Ne tuži se:'“* »Glede nužnih i malih stvari najmanje se tuži, 
niti lako za nešto moli, jer samo oni, koji se odviše brinu za takve 
stvari, tako rade«, 

Ne traži uvijek svoju korist;'* »Premda bi mogao steći, voli 
ono, što je lijepo i bez koristi, nego li plodonosno i korisno, jer 
ovo više odgovara onomu, koji je sam sebi dovoljan«, 

m Kako govori i kako se miče:'" »Velikođušni kreće se, kako 
se čini, polagano; njegov je glas dubok; njegov je govor miran. 
Ne žuri se, tko za malo toga haje. Niti se prepire, komu se ništa 
ne čini velikim, Oštar glas i žurba ima u tome svoj uzrok«, 


—_ 

Svatko vidi, da je Aristotelov idealni čovjek pun najljepših 
socijalnih crta i smisla za dužnosti i prema Bogu i prema ljudima. 

Ovu svoju karakteristiku velikodušnoga čovjeka Ar. zaklju- 
čuje kratkim riječima: »Takav je dakle velikodušni čovjek«, 
posve u duhu ovoga svoga ideala, Odmah prelazi na promatranje 
oprečnih mana, kojima se netko udaljuje od velikodušnosti bilo 
pretjerivanjem bilo umanjivanjem. Evo živog opisa: 

3. »Tko popušta, taj je malodušan; tko li pretjeruje, oholica. 
Nijedan od ove dvojice nije zao, kako se čini, jer nikomu ne čine 
zla; ali ipak griješe. Malodušni dostojan je dobara, ali ih se sam 
lišava, ter podnosi neko zlo, kako se čini, poradi toga, što sam 
sebe ne drži dostojnim dobara, i što sam sebe ne poznaje; inače 
bi za njima čeznuo, budući da su dobra. Ipak takvi ljudi nijesu 
ludi, kako se čini, nego samo spori. Ali takvo mnijenje čini ih i 
gorim. Svi naime teže za onim, što odgovara njihovoj vrijednosti 
ter odustaju od lijepih djela i posala, kao da ih nijesu dostojni, 
a slično i vanjskih dobara. A oholice su ludi, te sami sebe ne po- 
znaju, i to očevidno, jer poduzimaju časne stvari, kao da su ih 
vrijedni, dok se ne pokaže protivno. Nose i sjajno odijelo i paze 
na svoje ponašanje i druge slične stvari ter idu za tim, neka svi 
znadu, da su dobre sreće i govore sami o sebi, da bi tako stekli 
čast. Ali malodušnost stoji prema velikodušnosti u većoj opreci, 
negoli oholost, jer se lakše dogodi ter je gora. Velikodušnost se 
dakle odnosi na veliku čast, kaošto je rečeno«. 


Očito malodušnost ne odgovara potrebama socijalnoga života. 


4. Da bude slika još potpunija, Ar. opisuje i druge načine, 
kako može netko težiti za čašću ili od nje zazirati:'"* »Čini se, da 
ima i glede ove neka krepost, kaošto je bilo prije rečeno, slična 
onoj, koju smo nazvali podatljivošću ter je razlikovali od smisla 
za velike stvari (Eleutheriotes — Megaloprepeia). Obje naime ove 
udaljuju se od velikoga, ali raspolažu nas, kako treba, prema u- 
mjerenim i malim stvarima. Kaošto je dakle kod davanja i pri- 
manja materijalnih dobara neka sredina, i previše i premalo, iako 
i u težnji za čašću previše i premalo, i odakle treba i kako treba. 
Častohlepnoga kudimo, što više nego treba i odakle ne treba, traži 
čast. Onoga opet, što se ponaša kao muž, koji ima smisla za ono, što 
je lijepo, a preziratelja časti hvalimo kao čovjeka umjerena i tri- 
jezna, slično kaošto smo i prije kazali. Jasno je, da se na više 
načina kaže za nekoga, da nešto voli, te prema tome ne zovemo 
ni častohlepnim uvijek u istom smislu, Hvalimo ga, što više drži 
do časti, negoli obični ljudi, a prekoravamo ga, što za njom više 
teži, negoli treba. Budući da sredina nema nikakva imena, zato 
se čini, kao da se skrajnosti neposredno među sobom bore, Ali 

i ie god ima previše i premalo, tamo ima i sredina. Ima ih, 
imi a Z čašću više negoli treba, pa i manje. A katkada teže 
i kada i kako treba. Hvalimo dakle ovo raspoloženje, jer je sre- 
dina glede časti, premda bez imena. Ako se ispoređuje s často- 
'hlepnošću, ona je prezir časti; ako li se ispoređuje s prezirom 
časti, ona je častohlepnost; ako li se ispoređuje s jednom i dru- 
gom, onda je oboje na neki način, Isto vrijedi i za druge kreposti, 
kako se čini; ali ovdje čini se, kao da postoje same opreke, jer 
sredina nema imena«. unua : 

Tako je Ar. svestrano ispitao i na najzorniji način opisao 
sve kreposti i mane, koje se odnose na čast, na težnju za njom 
ili na prezir. Druga je nutarnja krepost ona, koja se tiče srdžbe. 
Ova se krepost zove 


VI. BLAGOST. — 1. Evo, što o njoj Ar. veli:* »Blagost 
je sredina između raznih srdžba, Jer sredina nema imena, a isto- 
tako ni skrajnosti, zato blagost prenosimo na sredinu, kao nešto, 
što naginje na popuštanje, a što nema imena, A pretjerivanje mo- 
že se zvati srditom naravlju. Uzbuđenje je naime srdžba, koja 
može potjecati iz mnogih raznih uzroka. Onoga, dakle, koji se srdi 
poradi čega i na koga treba, uz to i kako treba i kada i koliko 
vremena, hvalimo. Ovaj je dakle blag, budući da se blagost hvali 
Blagi hoće da ostane bez uzbuđenja i da se ne da voditi od strasti, 
nego kaošto zapovijeda razum, tako i poradi toga i toliko vre- 
mena zamjeravati Griješi, kako se čini, više popuštanjem, jer 
blagi ne ide za kažnjavanjem, nego je više sklon na opraštanje. 
Popuštanje, bilo da je neka nesposobnost srditi se, bilo ne znam 
što, prekoravamo. Oni, koji se ne srde, poradi čega bi trebalo, čini 
se, da su ludi, kaošto i oni, koji se ne srde, kako treba i kada i 
na koga. Tko se ne srdi, čini se, da ne opaža niti se žalosti niti se 
ne brani. Biti pogažen, pa ipak mirno podnositi i gledati svoje do- 
mače, ovo nalikuje na ropsku ćud«.., 

. 2. Pošto je Ar, opisao blagost, koja izbjegava uzbuđenje i 
voli mir sa svakim, ter zato naginje na popuštanje i opraštanje, 
stavlja nam pred oči sliku čovjeka, koji odviše popušta srditosti:'s! 
»Pretjerivanje zbiva se u svakom pogledu. Može se netko srditi 
i na koga ne treba, i poradi čega ne treba, i više nego treba, i 
brže, i više vremena, Ali dakako da se ne nalazi sve ovo kod istoga. 

Ivo ne može biti, jer zlo samo sebe uništava, te bi bilo nepodno- 
sivo, ako bi bilo sve zajedno. Koji su dakle odviše skloni na srdi- 
tost, srde se brzo i na koga ne bi trebalo i poradi čega ne bi tre- 

alo i više nego treba, ali brzo i prestaju, što je i njihova najbolja 
oo im se dešava, jer ne zadržavaju srdžbe, nego odvra- 
Ska ka i su otvoreni poradi svoje oštrine; onda se primire. Naj- 
rajnost razdražljivci, koji se na sve i na svakoga, odakle 

—_—... 

i njihovo ime »akrocholoi«, Gorki opet ne mogu se pomiriti, ter 
se dugo vremena srde, jer podržavaju u sebi gnjev. Mir dođe, kad 
su dobili zadovoljštinu, jer kazna prekida srdžbu time, što ulijeva 
u dušu radost namjesto žalosti. Inače osjećaju u sebi težinu. Jer 
se ne očituju, nitko ih ne savjetuje. Sam u sebi kuhati srdžbu, 
zahtijeva vremena. Takvi su i sami sebi nesnosni, pa i svojim naj- 
boljim prijateljima. Teškima zovemo one, koji se tuže na one, na 
koje ne bi trebalo, i više i dulje vremena, i koji se ne pomiruju 
bez zadovoljštine i kazne. Blagosti više suprotstavljamo pretjeri- 
vanje, jer se češće zbiva, budući da je odviše ljudsko osvećivati se. 
Pa i za zajednički život teški su gori«., 

3. Tako je Ar. živo naslikao one neugodne značajeve, koji 
svojom osjetljivošću i razdražljivošću i nepomirljivošću zadaju to- 
like poteškoće i sebi i drugima, Ali on dodaje primjedbu, koja do- 
nekle ublažuje teški sud, Priznaje naime, da nije lako, uvijek 
držati se prave sredine:'" »Što smo već prije kazali, jasno je iz 
ovoga, što smo sada rekli: nije lako odrediti, kako i na koga i 
poradi kakvih stvari i kako dugo se treba srditi, i do koje granice 
može netko ispravno tako činiti, ili griješiti, Tko samo malo pre- 
krši mjeru, njega ne kudimo, niti poradi previše niti poradi pre- 
malo. Katkada hvalimo one, koji popuštaju, ter ih nazivamo bla- 
Sima; a one, koji lako zamjeravaju, zovemo muškim značajevima, 
kao da su stvoreni zato, da vladaju. Koliko treba prekršiti mjeru 
i kako, da prekršaj zasluži prekoravanje, nije lako kazati. Sud 
o tom ovisi o pojedinostima i osjetnim opažaniima, Barem je to- 
liko jasno, da je srednje raspoloženje hvale vrijedno, prema ko- 
jemu se srdimo na one, na koje treba, i poradi čega, i kako treba, 
itd. A skrajnosti zaslužuju, da ih kudimo, bilo pretjerivanje bilo 
popuštanje. Ako se radi o malenkostima, možemo mirno podnositi; 
ako li ima više toga, jače nas uzrujava; a kad ima mnogo toga, 
vrlo nam je teško, Očito je dakle, da se treba držati srednjega 
raspoloženja«. 

4, Od ovih ljudi, koji su poradi svoje razdražljivosti tako ne- 
ugodni, Ar. vodi nas promatranju onih, koji nastoje, kako bi svima 
bili što ugodniji!“ Evo, kakvi, su:'" »U saobraćaju i u zajedničkom 
životu neki čine 'se da rado saopćuju i riječi i djela. To su oni, 
koji sve rado hvale i ništa ne prigovaraju, nego misle, da se mo- 
raju čuvati svega, što bi se neugodno dojmilo onih, s kojima se 
sastaju«. Njihova su opreka:'?* »oni, koji uvijek prigovaraju, i koji 
ništa na to ne paze, da li vrijeđaju; ovi se zovu mrzovoljastim i 
svadljivcima. Nije teško uvidjeti, da je takvo raspoloženje vrijedno 
prijekora. Istotako, da je sredina ovih raspoloženja hvale vrijedna, 
prema kojoj će prihvatiti što treba i kako treba, a slično i zamje- 

ravati«, Ova ugodna krepost nalikuje na prijateljstvo: “ »Imena 
nijesu joj dali, ali najviše nalikuje na pu b i di 
vjek, koji ima ovu krepost, kakav bismo željeli, da kit DIAL 
prijatelj, samo dodajući ljubav. Razlikuje se od ea eljstva, S 
je bez uzbuđenja i bez ljubavi prema onima, s kojima he ili 
prihvaća sve, kako treba zato, jer je takav, a ne iz ljubavi ili 
mržnje«... Ipak se ravna prema raznim okolnostima, ter se ne 
vlada prema svima posve jednako: »Jednako će se vladati i 
prema nepoznatima i poznatima, prema onima, s kojima stoji u 
saobraćaju, kaošto i prema posve tuđima, ali prema svakomu, kako 
je shodno; jer ne valja na isti način brinuti se za one, koji su s na- 
ma povezani saobraćajem, kaošto za one, s kojima nemamo ni- 
kakve veze, niti jednako žalostiti, Općenito je dakle rečeno, da će 
općiti, kako treba; ali gledajući na lijepo i korisno, nastojati će, 
da nikoga ne žalosti ili vrijeđa«. Ipak neće bezavjetno izbjega- 
vati svaku zamjeru, nego samo, ukoliko se ovo slaže s krepošću:'* 
»Kako se čini, njegova se krepost odnosi na radosti i žalosti, koje 
se zbivaju u saobraćaju. Ako li za njega nije lijepo ili je čak i 
štetno, drugoga razveseljavati, onda će zamjeriti, te će voljeti 
drugoga ražalostiti. Ako je netko nešto učinio, što mu je na sra- 
motu, i to ne malenu, ili štetu, a odgovor samo malenu bol, neće 
ostati miran, nego će zamjeriti«. Nije dakle ovaj »blagi« čovjek 
bez ikakva čuvstva ili bez ikakve volje ili otporne snage, koji se 
bezuvjetno čuva svake zamjere, nego samo u granicama dozvo- 
ljenoga. Zato se čuva i oprečnih mana.“ »Onaj dakle, koji se drži 
sredine, je takav, ali nema imena, Tko druge razveseljuje samo 
zato, da bude ugodan, taj je prijazan. Tko li ide zatim, da budu 
drugi njemu korisni u novcu ili drugim materalnim stvarima, taj 
je laskavac. Tko li svima zamjerava, taj je mrzovoljast i svadlji- 
vac, kaošto je bilo već rečeno. Ove skrajnosti čini se, da su ne- 
posredno među sobom oprečne, jer sređina nema imena«. I pri- 
jaznost i blagost je dakle krepost, koja stoji u sredini između 
oprečnih mana, pretjerivanja i popuštanja. 


Jamačno je blagost velika socijalna krepost i dužnost, 


VII. Druga je krepost, koja je nužna za zajednički život, ne 
samo da bude ugodan, nego uopće moguć, ISTINITOST. — 1, Na- 
dovezuje Ovu raspravu na prijašnju, jer se prijaznost pokazuje 
čestoputa kao laskanje, a ovo je neko pretvaranje ili laž, koja se 
Protivi istinitosti"“ U čemu stoji ova krepost, i koje su oprečne 
mane, ovako Ar. tumači: »Hyalisavi i bahati čovjek pridijeva si, 

O se čini, mnogo toga, što je časno, ali čega nema ili barem ne 
u tolikoj mjeri. Onaj opet, koji sakriva svoje vrline, kaže, da ih 
nema ili barem ne u tolikoj mjeri, u kolikoj ih uistinu posjeduje. 
—__ 

Srednji je napokon onaj, koji je takav kakav jest uistinu u životu 
i u riječi. On priznaje, što uistinu jest ili ima, niti ne povećava 
niti ne umanjuje činjenice. Sve se ovo može učiniti ili poradi ne- 
čega ili poradi poradi ničega, Svatko prema tome govori i radi, i 
živi, kakav jest, osim ako radi poradi nečega. Po sebi je laž nešto. 
nisko, što zaslužuje, da se prekorava. A istinito je lijepo i hvale 
vrijedno«. Prema raznoj svrsi i prema okolnostima, one se među 
sobom razlikuju te dobivaju razna imena.“ Tko je istinit i zašto 
je hvale vrijedan: »Ne govorimo o čovjeku, koji govori istinu u 
javno poznatim stvarima, ili kad se radi o stvarima, koje se tiču 
pravde ili nepravde (ovo naime spada na neku drugu krepost), 
nego o onom, koji govori istinu i u stvarima, o kojima ništa ne 
ovisi, i u riječima i u životu. A. tako radi, jer ima ovo trajno ras- 
položenje. Takav je čovjek pošten, kako se čini. Tko ljubi istinu 
ter je istinit i u neznatnim stvarima, biti će još istinitiji u 
znatnijim stvarima, jer će se još više čuvati laži, budući 
da je se čuva već po sebi. Takav čovjek zaslužuje pohvalu. On 
više naginje na umanjivanje istine, jer se brižnije čuva pretje- 
rivanja, koje mu se čini odurnim«, 

2, Istinitosti protivi se u prvom redu bahato hvastanje, koje: 
može imati razne uzroke:'"“ »Tko si pripisuje veće vrline, nego ih 
posjeduje, bez posebnog razloga, čini se, da je više tašt negoli 
zao. Ako li čini iz posebnog razloga, kada to čini poradi slave ili 
časti, ne treba ga odviše koriti; on je bahat. Tko li tako radi po- 
radi novaca ili nečega drugoga, što služi za novac, taj je be- 
zobrazniji«,.. 

Istinitosti profivi se i nijekanje istine ili umanjivanje: 
»Koji umanjuju istinu, ugodniji su svojim ponašanjem, kako se 
čini, jer ne govore tako poradi koristi, nego izbjegavajući neugodno 
hvastanje, Ovi najviše niječu sve, što bi za njih bilo časno, kaošto 
je činio i Sokrat«, I ovo umanjivanje istine protivi se istinitosti, ali 
ne tako, kaošto bahato precjenjivanje samoga sebe:"“ «Koji umje- 
reno umanjuju ili niječu, što je za njih časno, očito su ugodni, ako 
toga ne čine, kad je odviše jasno, Bahato hvastanje protivi se 
istinitosti, kako se čini, jer je gore«. 


VIII. Još dvije kreposti Ar. spominje, koje imaju neko zna- 
čenje za zajednički život: ŠALJIVOST 1 STIDLJIVOST. — Nji- 
ma je posvetio dva posljednja poglavlja četvrte knjige, svakoj po 
jedno. Čujmo, što misli o šaljivosti:“" »Budući da ima u životu i 
počinka, a u njemu i igre i šale, čini se da i ovdje treba paziti 
na saobraćaj, o kakvim stvarima i kako valja govoriti, a istotako: 

i slušati, Biti će razlika prema tome, o kakvim se stvarima govori 


ili sluša. Očito je i ovdje moguće i pretjerivanje 1 umanjivanje 1 
a. Oni, koji odviše idu za smjehom, čini se, da su mar 
i smješni, jer u svemu traže smješno. Oni više nastoje, . o bi 
pobudili smjeh, negoli da bi kazali nešto dolično, i da g bi raža- 
lostili onoga, s kime se šale. A oni, koji niti sami ne kažu ni? 
šaljiva niti podnose, ako tkogod drugi kaže, surovi su ljudi i bez 
svakog osjećaja, kako se čini. Oni napokon, koji se šale gu 
pazeći na dolični način, zovu se zabavni 1 judi i šaljivdžije«, Do : 
je dakle zabava i šala, ali sve u pravim granicama, da ne bu le 
ništa niti previše niti premalo, niti smjeha niti ozbiljnosti. 1 ovdje 
stoji krepost, koja se zove EUTRAPELIA, u sredini između dvije 
skrajnosti ili dvije mane. I jednu i drugu Ar. zorno opisuje. S nji- 
ma je donekle povezana 


IX. STIDLJIVOST, jer šale čestoputa prouzrokuju, da se 
stide, koji ih slušaju. U čemu ova stoji, Ar, ovako opisuje:* 
»O stidljivosti ne valja govoriti kao o nekoj kreposti, jer više na- 
likuje na prolazno uzbuđenje, negoli na trajno raspoloženje. De- 
finira se kao neki strah od sramote, a očituje se na sličan način, 
kaošto strah od užasnih stvari. Crvene se, koji se stide, a koji se 
boje smrti, probljeđuju. Oboje je dakle neko tjelesno stanje, pre- 
ma svemu suđeći, više prolazno negoli trajno raspoloženje«. Ipak 
i stidljivost stoji u nekoj sredini prema tome, kod koga je hvale 
vrijedna, Od mladih se ljudi zahtijeva stidljivost, ali od starih ne. 
Evo zašto: »Ne dolikuje svakoj dobi takvo uzbuđenje, nego samo 
mladosti. Za takve držimo, da moraju biti stidljivi, jer mnogo gri- 
ješe, koji se podavaju uzbuđenju, a stidljivost ih odvraća od gri- 
jeha. Zato hvalimo stidljive mladiće, dok starijega nitko neće hva- 
liti, što je stidljiv. Mislimo naime, da ovaj ne smije ništa raditi, 
poradi čega bi se morao stidjeti«. Pa i stidjeti se poradi nečega 
zla, nije naprosto krepost:'" »Ako je bestidnost nešto nisko, kaošto 
i ne stidjeti se činiti, što je ružno, ipak nije zato lijepo i hvale 
vrijedno, ako se stidi, tko takve stvari radi«, 

Time je završena četvrta knjiga, u kojoj smo vidjeli, kako 
treba da krepostan čovjek postupa glede materijalnih dobara, bilo 
u običnim bilo u vanrednim prilikama, i kojih se mora mana čuvati, 
Zatim smo upoznali, kako se vlada krepostan čovjek glede časti, 
s kojom Je povezana i istinitost i šaljivost i stidljivost. Svagdje 
srepost stoji u sredini između oprečnih mana. Sve se ove kreposti 
ei odnose u prvom redu na privatni život, premda imaju svoj 

Jecaj i na društvo, Ali temelj je društvenoga života, 
tuje a PRAVDA I PRAVO (dikaiosyne i dikaion). — Ar. ispi- 
1 objašnjava temeljne pojmove pravnoga poretka: što je pravo 
-—.__ 

uopće, njegove razne vrste, što je nepravda i komu se može učiniti. 
Da čujemo, što Ar. odgovara na ova pitanja. Najprije 

1. Što je pravda i nepravda, najprije posve općenito opi- 
suje:'5' »Vidimo, da svi zovu pravdom (ili pravednošću) ono trajno 
raspoloženje, koje je razlog, što rade pravedne stvari, i što pra- 
vedno postupaju i hoće pravedne stvari; a slično glede nepravde, 
koja je razlog, zašto su nepravedni i zašto hoće, što je nepra- 
vedno. Zato smo i mi ovo najprije postavili kao nešto posve opće- 
nito«. Onda ispituje, koga ljudi općenito zovu pravednim ili ne- 
pravednim, i zašto ga tako zovu. Tako će onda moći odrediti, u 
čemu stoji ono trajno raspoloženje, kako se razlikuje od svakoga 
drugoga svojim predmetom, na koji se odnosi, koja je ovdje sre- 
dina, a koje su skrajnosti i mane. Zaključak je ovaj:'* »Budući da 
je nepravedan, tko radi protiv zakona, a pravedan, tko se drži 
zakona, jasno je, da je sve zakonito na neki način pravedno, jer je 
pravedno, što je zakonom određeno, te smo sve ovo nazvali pra- 
vednim«. Na prvom dakle mjestu Ar. spominje zakonsku pravdu. 
Ova se krepost uzima u tako širokom smislu, te znači isto, što po- 
štenje i prema sebi i prema drugome: »Najsavršenija krepost, 
jer je uporaba savršene kreposti. Savršena je, jer onaj, koji je 
posjeduje, može se služiti krepošću i prema drugima, a ne samo 
prema sebi. Mnogi naime mogu se služiti krepošću u svojim vlasti- 
tim stvarima, a glede tuđih stvari ne mogu«. Pravedan je dakle 
u ovom općenitom smislu onaj, koji je i prema sebi i prema dru- 
gomu takav, kakav treba da bude. 

2. Osim ove općenite pravde postoji i neka posebna krepost 
pravde, koja je samo jedna od raznih kreposti?“ »Tražimo onu 
pravdu, koja je samo dio kreposti. Postoji naime, kaošto kažemo. 
Slično i gleđe nepravde, koja je samo dio. Znak, da doista po- 
stoji, jest ovo: ako tko zlo radi prema drugim grijesima, nepra- 
vedno, istina, postupa, ipak si ničega ne prisvaja, kaošto n. pr. tko 
od straha baci štit, ili tko drugoga proklinje poradi srdžbe, ili tko 
nije pomogao novcem poradi škrtosti, Ali kad si nešto prisvoji, 
čestoputa ne griješi ni protiv koje od ovih, još manje protiv svih. 
Pa ipak je učinio nešto zlo, budući da ga kudimo, i protiv pravde. 
Postoji dakle neka druga nepravda osim općenite, kao njezin dio. 
Tako i nepravedno, što je samo dio svega nepravednoga, koje se 
kosi sa zakonom«. Ovu posebnu krepost i protivnu joj manu treba 
odrediti. On veli: »Posebne pravednosti i pravednoga, što joj 
odgovara, jedna se vrsta odnosi na diobe časti i materijalnih do- 
bara ili drugih stvari, koje se mogu dijeliti među članove iste 
građanske zajednice ili države (u ovima naime moguća je među- 

ost i nejednakost); a druga se vrsta bavi izravnanjem 


sobna Jedne dijela, jer su izmjene neke 


izmjena. Ova opet vrsta ima dva 
o oljać a druge nedragovoljne«. Da se ove nn u 
zumiju, treba protumačiti, u čemu stoji izjednačenje ili a ost, 
a u čemu nejednakost kod izmjene, na koju se ona sin 
određuje jednakost, na koju treba da pazi pravda, oja se bavi 
dijeljenjem časti i drugih dobara i tereta među članove iste gra- 
đanske zajednice. Kod toga treba paziti na ovo: .»Ista bit će 
jednakost i onih, koji primaju, i onih stvari, koje primaju. Isti je 
naime odnos između stvari, koje primaju, kaošto i među onima, 
koji primaju, Inače ne bi jednako primili. Nastaju borbe i potra- 
živanja, kada ili jednaki ne dobiju jednako, ili kada nejednakima 
bude dodijeljeno isto. Osim toga ovo je jasno i iz vrijednosti, jer 
svi priznaju, da se pravedno kod takvih dijeljenja mora ravnati 
»prema vrijednosti onih, kojima se dijeli«. Iz toga slijedi, dare 
»pravedno stoji u nekoj srazmjernosti«. Isto svjedoči iskustvo: 
»Ovo se zbiva i u djelima. Tko čini nepravdu, ima više; tko li je 
pretrpio nepravdu, ima manje dobra, koje bi morao imati. I opet 
glede zla: smatra se kao nešto dobro, što je manje zlo prema ve- 
ćemu zlu, a ono, što se može odabrati, to je dobro, i što se radije 
može odabrati, to je veće dobro«. Time je završena rasprava o onoj 
vrsti pravde, koja se bavi dijeljenjem (iustitia distributiva). 


3, Druga je vrsta pravde ona, koja se odnosi na izmjene 
fiustitia commutativa). Ar. kaže:'"“ »Drugo, što preostaje, to je 
ono, što uspostavlja jednakost kod izmjena, bilo hotimičnih bilo 
nehotičnih. Ovo pravedno druge je vrste, nego li prijašnje. Di- 
jeleće pravo zajedničkih stvari uvijek pazi na rečenu srazmjernost. 
Od zajedničkih dobara dijeli se svakomu prema tome, koliko je 
uložio. Nepravedno je, u opreci prema ovomu pravu, što se kosi 
s ovom srazmjernošću. A kod izmjena pravedno je nešto jednako, 
a nepravedno nejednako, ali ne prema onoj srazmjernosti, nego 
prema aritmetičkoj. Svejedno je, da li je pošten čovjek opljačkao 
zlikovca ili obratno, kaošto i kod preljube, je li učinio pošten 
čovjek ili zao. Zakon gleda samo na razliku štete ter promatra 
kao jednako jednoga i drugoga, da li jedan čini nepravdu, a drugi 
trpi, ili da li je jedan škodio, a drugi pretrpio štetu, Zato sudac 
nastoji, kako bi ovu nepravdu izravnao«, Ovoj svrsi služi i zado- 
voljština:"* »Neki misle, da je i zadovoljština pravedno naprosto, 
kaošto su i Pitagorovci kazali, jer su pravo definirali kao zado- 
voljštinu, koja se drugomu daje. Ali zadovoljština ne odgovara 
niti dijelećoj niti izravnavajućoj pravdi«, Razlog je taj, što se ne- 
Pravda ne može uvijek ispraviti time, što onaj, koji je nepravdu 
m -___ 

pretrpio, isto uzvrati onomu, koji je učinio, niti drugi namjestu 
njega: »Razlika je u mnogočem. Tako, ako je udario nekoga 
onaj, koji ima vlast u rukama, ne valja i njega udariti. Ako li je 


netko udario onoga, koji ima vlast u rukama, treba ga ne samo i 


udariti, nego i kazniti. Osim toga, velika je razlika između hoti- 
mičnoga i nehotičnoga. U uzajamnim društvima uzdržava ovakvo 
pravo naknada, prema srazmjernosti, a ne prema jednakosti. Ti- 
me, što isto uzvraća, grad ostaje na okupu«, Tj, izravnajuća se 
pravda ne može uspostaviti time, što onaj, koji je drugomu nešto 
zlo učinio, isto pretrpi. Ali time nije rečeno, da nije moguće ni- 


kakvo izravnanje. I ova pravda stoji u nekoj sredini. Najjasnije se i 


ovo vidi kod onih stvari, koje se mogu zamijeniti za novac. 


4. Ar. određuje svrhu i prirodu novca ovako:'" »Što se god - 
može zamijenjivati, mora se moći ispoređivati s onim, za što se | 


zamijeni. Zato je došao novac ter je postao kao neko sredstvo 
ili sredina, jer sve mjeri, dakle i suvišak 1 manjak, koliko nekih 
cipela vrijedi toliko, kaošto jedna kuća ili hrana, Što je dakle 
graditelj kuće prema cipelaru, toliko mora biti cipela prema kući 
ili prema hrani. Inače neće biti zamjene niti zajednice. A ove 


neće biti, ako nijesu ove stvari nekako jednake, Treba dakle sve : 


mjeriti nekim jednim, kaošto je bilo već prije rečeno. Ovo je uisti- 
nu potreba, koja sve obuhvaća. Kad ljudi ne bi imali nikakvih 
potreba ili ne slično, ne bi bilo ili nikakve izmjene ili ne bi bila 
ista. Kao zamjena potrebe postao je novac prema dogovoru«, Po- 
stoji potreba među ljudima. Dapače:'"* »da potreba sve drži na 
okupu kaošto nešto jedno, ovo pokazuje činjenica, da ne izmije- 
njuju svojih dobara oni, od kojih nijedan nema potrebe, ili barem 
jedan nema, makar drugi imao. Tako n. pr. onaj, koji treba vina, 
izvozi žito. Ovo se dakle mora izjednačiti«, A novac nadomješta 
dobra, kojih nemamo, da bismo ih mogli zamijeniti za ono, što tre- 
bamo:'" »Za buduću izmjenu, ako možda sada ne trebamo neke 
stvari, služit će nam, kad ustreba, novac kao jamac. Tko njega 
donese, morat će moći dobiti, što mu treba, Isto dakle i ovaj trpi, 
jer ne može uvijek isto. Ipak je više nepromjenljiv negoli pro- 
mjenljiv. Zato mora sve biti procjenjeno, jer će tako uvijek biti 
izmjena, dakle i zajedništvo. A novac izjednačuje kao mjerilo, 
koje se za sve može upotrijebiti. Bez izmjene naime ne bi bila 
moguća nikakva zajednica. Niti bi bila izmjena, kad ne bi posto- 
jalo izjednačenje. Niti bi ovo bilo moguće, kad ne bi postojala 
simetrija. U istinu dakako ove stvari, koje se toliko razlikuju, ne 
mogu se izjednačiti; ali u pogledu potrebe mogu dovoljno, Mora 
dakle postojati nešto jedno, što se na mjestu toga upotrebljava; 
zato se zove »nomisna« (novac), jer ovaj sve izjednačuje, budući 

iime sve mjeri«. Tako je Ar. odredio podrijetlo i zadaću 
i iairodu novca; dn je samo zastupnik raznih stvari, koje su lju- 
dima potrebne, i koje među sobom izmjenjuju. 

5. Pošto je Ar. protumačio razliku između pravde i nepravde 
uopće i napose kod distributivne i komutativne pravde, preEi a 
ispitivanje, u čemu stoji sredina, koje se mora držati pravda, da 
bude krepost. Zato treba odrediti protivne mane, koje se od sre- 
dine udaljuju bilo pretjerivanjem bilo popuštanjem. Ar, ovako 
umuje:i" »Što je nepravedno, a što pravedno, ovo je rečeno, Po- 
što je ovo određeno, jasno je, da pravedni postupak stoji u sredini 
između nepravednog čina i nepravedne patnje. Jedno je naime 
previše imati, a drugo premalo. A pravednost je sredina, ali ne 
na isti način, kaošto kod prijašnjih kreposti, nego zato jer se od- 
nosi na srednje, dok se nepravda odnosi na skrajnosti. Pravednost 
je ono, prema čemu se za pravednoga kaže, da radi promišljeno, 
što je pravedno, i da dijeli, kako treba i sebi i drugomu, ili samo 
drugima. Ne dijeli tako, da bi za se uzeo od onoga, što je poželjno, 
više, a manje dao bi bližnjemu, a od štetnoga obratno, nego jedna- 
ko srazmjerno, a slično gledajući i na srazmjernu vrijednost dru- 
gih. Nepravednost naprotiv razlog je nepravednoga. Ovo je višak 
i manjak korisnoga ili štetnoga protiv srazmjernoga. Zato je višak 
i manjak nepravda, jer se odnosi na višak i manjak; zase traži 
previše toga, što je uopće korisno, a premalo štetnoga. A glede 
drugih postupa ili posve jednako, ne gledajući na srazmjernost, 
ili dijeleći nejednako, ali ne prema vrijednosti. Nepravedno je 
manje, kad se trpi, nego li kada se čini, O pravednosti i nepra- 
vednosti, koja je priroda svake od njih, neka je bilo rečeno na 
ovaj način, a slično i o pravdi i nepravdi uopće«, Tako je Ar. pro- 
tumačio, u čemu stoji sredina, i koje su skrajnosti kod pravednosti. 


6. Da netko bude pravedan, nije dovoljno, da njegovo djelo 
odgovara sredini; istotako zato, da netko bude nepraveđan, nije 
dovoljno, da se njegovo djelo udaljuje od sredine prema višku ili 
manjku, Djelo mora biti promišljeno:“ »Tko je učinio neku ne- 
pravdu, nije nužno već nepravedan, Zato se pita, koja nepravedna 
djela mora netko učiniti, da bude naprosto nepravedan, Ili zar 
ništa ne ovisi o tome? Tko je znajući griješio s tuđom ženom, ali 
bez promišljanja, nego iz časovite navale strasti, učinio je ne- 
pravdu, ali mije nepravedan. Tako i onaj, koji je ukrao, nije nužno 
već tat ili kradljivac. Slično i u drugim stvarima«.,. Tj. jedno 
iak (odo još ne sačinjava trajnog raspoloženja. A. nepra- 
toga sade e i pravednost je neko trajno raspoloženje, A osim 
mišljesi Ko Prge m. ni pietpotarje slobodu, dakle pro- 
ili prekoravanje, o slobodno izabrano djelo zaslužuje pohvalu 
—_____ 

7. Na pitanje, komu se može učiniti nepravda, Ar. odgovara, 
da treba razlikovati između prava u strogom i u širem smislu, U 
strogom je smislu pravo među pripadnicima iste države:'" »Treba 
imati na pameti, da je pravo naprosto, koje tražimo, i građansko 
pravo. Ovo postoji među onima, koji provode zajednički život zato, 
da budu sami sebi dovoljni, koji su slobodni i jednaki, bilo sraz- 
mjerno bilo prema broju. Koji nijesu takvi, nemaju među sobom 
građanskoga prava, nego samo neko slično pravo«.., Napose Ar. 
ističe, da između glave obitelji i njezinih članova ne postoji pravo 
u strogom smislu?" »Gospodarsko i očinsko pravo nije jednako 
ovima, nego samo slično, jer nitko ne može biti nepravedan prema 
onomu, što je njegovo naprosto, A tečevina i dijete, dok je nedo- 
raslo te nije od njega odijeljeno, jest nekakav njegov dio. A nitko 
ne škodi hotimice sam sebi. Zato ne može biti nepravda prema 
samome sebi. Niti je dakle nepravedno niti pravedno ono, što je 
$rađansko. Odgovara naime zakonu, i među onima postoji, među 
kojima može biti zakon, Takvi su oni, koji imaju jednakost, da 
mogu ili vladati ili biti podložni. Zato se prije može kazati, da 
između muža i žene ima pravo, negoli prema posjedima i djeci. 
Ovo je obiteljsko pravo, koje se razlikuje od građanskoga prava«. 


8. Na ovu razdiobu prava u strogom i širem smislu Ar. na- 
dovezuje nauku o razlici između naravnog i pozitivnog prava:'" 
»Građansko pravo jednako je naravno, drugo je zakonito. Naravno 
je pravo ono, koje svagdje ima istu moć, a ne ovisi o glasanju za 
ili proti. A zakonito je ono, koje na početku nije određeno, hoće li 
biti ovakvo ili onakvo, nego istom, kada je postavljeno«, Onda ispi- 
tuje, na čemu se osniva naravno pravo, i da [i uopće postoji ova 
razlika. Da ova doista postoji, ovo dokazuje iz činjenice, da su 
mnoga prava među ljudima promjenljiva:'* »Neki misle, da je sva- 
ko pravo ovakvo (zakonito), jer je jedno po svojoj naravi nepro- 
mjenljivo te svagdje ima istu moć, kaošto vatra žeže i ovdje i kod 
Perzijanaca, a ono, što je pravedno, mijenja se, kako vide. Ali 
nije tako«, Tj. nije svako pravo promjenljivo, ovisno o ljudskoj 
volji, koja bi ga mogla uvesti i opet ukinuti, Ipak Ar. dodaje neko 
ograničenje svojoj tvrdnji:'" »Na neki se način može ovo ustvrditi. 
Kod bogova možda nije drukčije; ali kod nas ima i nešto naravno, 
što se može mijenjati, premda ne sve. Ipak je druga moć naravi, 
a druga onoga, što nije naravno«, tj, što slijedi iz same naravi, 
uvijek je jače, negoli ono, što je čisto ljudsko djelo, Kako može 
biti nešto naravno, pa ipak promjenljivo, ovako tumači: »Po na- 
ravi je desnica bolja od ljevice; pa ipak se dogodi, da se netko 

j ko dobro služiti i lijevom rukom. Prava, koja su po- 
E Paoa i koristi raznih ljudi, nalikuju na pje Na 
magdje jednake mjere vina i žita, nego kod onih, koji kupuju, 
tamo su veće; a kod onih, koji prodaju, manje. neo prave ne 
naravna, nego ljudska, nijesu svagdje po naravi najbolja«. lako 
Ar. odgovara na pitanje, kako se razlikuju razne vrste prava, 0so- 
bito naravno i pozitivno pravo, 


9, Zatim ispituje, kada je netko u potpunom smislu pr avedan 
ili nepravedan u svome djelu. Odgovara: »Radi nepravedno ili 
pravedno, kada netko tako radi dragovoljno. Ako li nehotice, ne 
radi niti nepravedno niti pravedno, osim slučajno«. Poziva se za 
ovu tvrdnju na uvjerenje svih ljudi, koji samo onda kude djelo, 
kad je dragovoljno:'" »Kad je dragovoljno, onda se kudi, a ujedno 
je i nepravedno djelo«. Što znači riječ dragovoljno, ovako tuma- 
či:'“ »Žovem dragovoljnim, kaošto je već prije rečeno, što netko 
ima u svojoj vlasti, pa čini znajući, a ne neznajući, niti što niti 
čime niti poradi čega, n. pr. koga tuče i čime i poradi čega, a sva- 
ko od ovo troje ne slučajno niti silom, kaošto kad bi netko uzeo 
njegovu ruku i njome drugoga tukao, ne dragovoljno, jer ne bi 
bila u njegovoj vlasti«. Osim toga potrebno je i promišljanje, da 
bude djelo potpunoma dragovoljno:'“ »Kad je netko znajući dru- 
goga povrijedio, ali bez promišljanja, učinio je nepravdu, kaošto 
ono, što se zbiva u srdžbi i u drugim strastima nužno ili prirodno 
kod ljudi. Kada tako škode i griješe, čine nepravdu, te su ova 
djela nepravedna; ipak nijesu još poradi toga nepravedni niti zli, 
jer nijesu škodili poradi zlobe, Ako li ovo čine promišljeno, onda 
je nepravedan i zao«.., Isto vrijedi i za pravdu:'7 »Slično i pra- 
vedan jest, ako promišljeno pravedno radi. Pravedno radi, ako 
samo dragovoljno tako radi«. Napokon Ar, dodaje još neko ogra- 
ničenje svojoj prijašnjoj tvrdnji, da ne radi nepravedno, tko tako 
čini neznajući:'"* »Od onoga, što se nehotice čini, jedno se oprašta, 
a drugo ne. Što je netko sagriješio ne samo neznajući, nego i samo 
zato, jer nije znao, ovo se oprašta, A ono, što netko griješi ne po- 
radi neznanja, nego neznajući, istina, ali ipak poradi neke strasti, 
oja nije niti prirodna niti ljudska, ne oprašta se«... Drugo je 
akle, nešto učiniti ili propustiti neznajući, a drugo iz neznanja. 
ože netko žaliti ili se veseliti, što nešto nije znao. Iz neznanja 
radi samo onaj, koji ne bi tako radio, da znade, čega ne zna. 


ći 10. Pošto je Ar. protumačio, što se traži zato, da može ne- 
o biti u potpunom smislu nepravedan ili pravedan, ispituje, 


Prema kome netko može biti nepravedan, da li samo prema onomu, 

koji ne pristaje na to, da mu se učini ona nepravda, ili i ovomu: 
»Može li uistinu netko hotimice pretrpjeti nepravdu, ili samo pro- 
tiv svoje volje?«. Očito je, da netko može pretrpjeti nepravdu, ili 
neznajući, da mu je nanesena. Pitanje je dakle ovo: da li može ne- 
tko htjeti, da mu se učini nepravda? Ar, odgovara:"““ »Štetu može 
netko hotimice pretrpjeti, tako i nepravdu trpjeti; ali nitko ne 
može htjeti, da mu se čini nepravda, Nitko ne želi, niti neumje- 
reni nego radi protivno od onoga, što bi želio, jer ne želi, čega ne 
smatra čestitim. Pa i neumjereni radi ono, za što sam misli, da ne 
bi smio raditi«. Drugo je dakle prema Ar, htjeti trpjeti nepravdu, 
a drugo željeti, da mu se nanese nepravda; prvo je moguće, a dru- 
go je nemoguće, 


11. Iz svega, što je rečeno, Ar, zaključuje, da nije lako biti 
potpunoma pravednim:'"'»Spoznati, što je pravedno ili nepraved- 
no, neki smatraju stvarju, za koju se ne traži nikakva mudrost, 
jer da nije teško sporazumjeti se glede onih stvari, koje su zako- 
nima određene, Ali nijesu ove stvari pravedne u strogom smislu, 
nego samo akcidentalno. Glavno je pitanje, kako se radi i kako 
se dijeli, što je pravom određeno. Ovo je veće djelo, negoli spo- 
znati, koji su zdravi lijekovi, jer i tamo je lako poznati med i 
vino i metvicu i žeći i rezati. Ali kako sve ovo dijeliti za zdravlje, 
i komu i kada, ovo je tolika djelo, kaošto biti liječnikom«... Kao- 
što nije dovoljno, samo poznavati lijekove, da netko bude liječ- 
nik, tako nije dovoljno, poznavati zakone, da netko buđe pra- 
vedan. 


12, S istim je pitanjem povezan i problem, koji je odnos 
između prava ili pravde i epikije ili doličnosti. Ar. kaže: »U 
sljedećoj raspravi moramo govoriti o tom, koji je odnos između 
doličnosti i pravde, kaošto i doličnoga prema pravednomu. Ako 
o tom promatramo, čini se, da nije niti posve isto, niti posve raz- 
ličito, kaošto da su dva roda, Katkada hvalimo, što je dolično, i 
muža, koji je takav. Dapače mi prenosimo ovaj izraz ter ga upo- 
trebljavamo na mjesto »dobar», kao da bolje izrazujemo pohvalu 
time, što nekoga zovemo doličnim na mjesto dobrim, Ali katkada 
čini se ovo nezgrapno, kazati, da je dobro, što se protivi zakonu. 
Hi naime pravda nije dobra, ili dolično nije pravedno, ako je 
nešto drugo. Ako li je oboje dobro, onda je isto«, Rješenje je 
ovoga problema sljedeće:'"* »Poteškoća dolazi odatle, što je do- 
lično pravedno, pa ipak ne prema zakonu, nego je uspostavljanje 
zakonskoga prava. Razlog je taj, što je svaki zakon općenit, a 
neke su stvari takve, te nije moguće o njima ispravno nešto posve 





1% V, 11; 1136 a 15—16 
180 V, 11; 1136 b 5—9 

IM OV, 13; 1137 a 9.17 
%V, 14/1137a 31 — b5 
18 b 11—24 


38 





' RR , što 
i ati. U onim dakle stvarima, 0 kojima je nužno, neš 

por orediti, premda nije moguće posve aji keNi . 
obazire na ono, što se obično zbiva, premda znade, ka o a : 
Ipak nije zato manje ispravan, jer pogreška nije u zakonu ni 
zakonodavcu, nego u prirodi same stvari; takva je naime i 
rija onih stvari, o kojima se radi, Kada dakle zakon govori a 
nito, a dogodi se slučaj, koji se ne podudara s onom ponio E 
onda je posve ispravno, ispraviti manjak, koji je zakono s 
učinio time, što se nije obazirao na ovaj slučaj, nego je aja 
odredio. Ovaj bi ispravak učinio i sam zakonodavac, da je ovdje 
nazočan i da znade. Zato je pravedan i bolji od pravednoga«. Ar. 
dodaje ovo tumačenje:“ »Ne vrijedi ovo glede zakona naprosto, 
nego glede manjka u zakonu. Ova je priroda doličnoga, što_ je 
ispravak zakona, ukoliko mu nešto manjka poradi općenitosti. Ovo 
je razlog, zašto ne odgovara sve zakonu, jer o nekim stvarima nije 
moguće postaviti zakon, ter je nužno pitati narod«. Iz toga Ar. 
zaključuje, kakav mora biti muž dobar i doličan:*" »Odatle je 
jasno i to, tko je doličan muž. Onaj, koji promišljeno tako postu- 
pa; onaj, koji ne gleda samo na jasno slovo zakona, kad se čini, 
da određuje, što je gore, nego koji prianja uz blaže tumačenje, 
premda ima zakon za svoga pomagača, Takav je muž doličan. Ovo 
je trajno raspoloženje doličnost, koja je neka pravednost, a ne 
drugo neko trajno raspoloženje«. 


13. Tako je jasno, što je pravda, a što nepravda. Tako može 
Ar, lako odgovoriti na pitanje, može li netko sam sebi učiniti ne- 
pravdu: »Je li moguće, da netko učini nepravdu sam sebi, jasno 
je iz onoga, što je rečeno«, Pošto je naveo razne razloge za ovu: 
svoju tvrdnju, zaključuje ovim općenitim razlogom: »Uopće je 
nemoguće, da bi netko učinio sam sebi nepravdu, kaošto smo usta- 
novili raspravljajući o tom, da li može netko htjeti, da mu se na- 
nese nepravda«. 


14. Drugo je pitanje, na koje možemo lako odgovoriti na 
svršetku rasprave o pravdi, je li veće zlo, učiniti ili pretrpjeti ne- 
pravdu: »Gore je nepravdu činiti, jer je ovo skopčano sa zlo- 
ćom ter zaslužuje prekoravanje; ova zloća može biti ili savršena 
ili naprosto, ili samo donekle, budući da nije sve, što je hoti- 
mično, skopčano s nepravdom. A trpjeti se može nepravda bez 
zloće i nepravde, Samo je dakle po sebi manje zlo, trpjeti ne- 
pravdu; ali nema nikakve zapreke, te ne bi slučajno bilo veće zlo«, 
naime poradi slučajnih posljedica. 

19: Napokon Ar. rješava i pitanje, ne bi li se mogla povri- 
jediti pravda između spoznajnog i požudnog dijela u istom čo- 

vjeku: »U prenesenom smislu postoji pravda ne prema samome 
sebi, nego između nekih dijelova samoga sebe; ali ne svaka pravda, 
nego samo gospodarska ili obiteljska pravda. U ovim pogledima 
razlikuje se razumni od nerazumnoga dijela naše duše. Gleda- 
jući dakle na to, može nam se činiti, da netko može biti nepra- 
vedan prema samome sebi, jer u ovim stvarima može netko nešto 
trpjeti protiv svojih želja. Kaošto je dakle moguća neka pravda 
između vladara i podanika, jednoga prema drugomu, tako i među 
ovima«... Može požudna moć spoznajnu moć nekako prisiliti, da 
radi protiv svoga uvjerenja, kaošto je rekao pjesnik: »Video 
meliora proboque — deteriora sequor (Vidim, što je bolje, i odo- 
bravam — ali slijedim ono, što je gore)«. U pravom smislu može 
biti borba i pravda i nepravda samo između raznih lica, a ne iz- 
među raznih sposobnosti istog čovjeka. 


Time je završio Ar. svoju raspravu o pravdi, te zaključuje 
kratko: »O pravednosti dakle i drugim ćudorednim krepostima 
neka je bilo određeno na ovaj način«. 


Svagdje očituje najživlji smisao za potrebe socijalnoga ži- 
vota i za socijalne dužnosti, 


Kolika razlika između Nietzschea i Aristotela ! 


Napisao Franjo Šanc D. I. 

